Tuesday, 07.31.2018, 7:40\nلاورا شڕادەر فێڕارۆ Laura Schrader Ferraro لە 31 تەموزئ 1938 لە شاری "ڤێرچێلی" - ئیتالیا لە دایک بووە، لە 1956 دەست بە کاری رۆژنامەوانی دەکات، لە شاری تۆرینۆ، لە زانکۆ، بەشی یاسا تەواو دەکات. لە رۆژنامەکانی مۆدە، گەشت و جوگرافیا کار دەکات، لەگەڵ هاوسەرگیری لەگەڵ Georg Schrader بە رەگەز ئەلمانی، ناتوڕالیست، دەست بە گەڕانی وولاتان دەکات.\nلە سالی 1975، لە کاتی ئاشبەتال، وەک خۆی دەلێ "ئاشنایەتی" لەگەڵ دۆزی کورد پەیدا دەکات. لەو کاتەوە تاکو ئێستا، خەم و ئازارەکانی کوردی خستۆتە هەگبەکەی، بەبێ دابڕان و کۆڵدان، لە داکۆکی لە مافی گەلی کوردستان، لە هەموو پارچەکان، بەردەوامە.\nئێستا بەڕێز خانم لاورا تەمەنی بوو بە 80 ساڵ، لەگەڵ ئەوەشدا چەکی دەستی دانەناوە.... لەم رۆژانە هەوڵمدا قسەی لەگەڵدا بکەم، بەڵام داخەکەم باری تەندروستی رێگەی نەدا، هیوادارم ، لە ئایندەیەکی نزیک، دەرفەتێکیترم بۆ بڕەخسێت و بیبینم و گفتوگۆ بکەین و بتوانم بیرەوەری و یادەوەرییەکانی لای خۆم تۆمار بکەم.\nخانم لاورا شڕادەر، کچێک و کورێکی تەمەن 52 و 55 ساڵی هەیە و ئەوانیش وەک دایکیان بوونەتە دەروێشی "کوردایەتی"، بە لایەنە پاک و بێگەردەکە، زۆرجار لەگەڵ من ووتوویانە "ئێمە بە رەچەلەک، لە رێی دایکمانەوە، کوردین...".\nئەوکاتەی لە ئەوروپا، بە تایبەتی لە ئیتالیا، لە هەزاران کەس بە زەحمەت یەکێک دەیزانی کورد و کوردستان چیە و گەلی کورد لە چی مەینەت و دەردەسەری دەژی ئەم بەرێزە وەک قارەمانیك، تێکۆشەرێک و مرۆڤدۆستێک شانی دایە بەر ئەرکێکی یەکجار دژوار و سەخت، لە رۆژە تاریکەکان چرایەکی هەلگیرساند... بە سۆزێکی بی وێنە دەستی بە خەباتکرد، وازی لە کاری پێشووی هێنا و بە نووکی قەلەمە تیژەکەی ئالای بەرگری لە میلەتێکی مەزلوم و چەوساوە هەلکرد.....\nلاورا لە کۆتایی سالانی 1970\nئەوکات، وەک زۆربەی وولاتانی ئەوروپی، تەنانەت هێزە چەپڕەوەکانیش مەیل و سۆزیان بۆ رژێمی بەعسی ئیشتراکی پیشان دەدات، بۆیە نووسین و بڵاوکردنەوەی وتاری بچوکیش ئاسان نەبوو، کەچی لاورا خان "بە دەرزییەک بیرێکێ ئاوی گەورەی لێدەدا"، کۆڵی نەدا، بێ هیوا نەبوو، هەرگیز هەستی بە ماندووبوون نەکردووە...... من وەک ئەرکێکێ ئەخلاقی و مرۆیی کە لە نەورۆزی سالی 1982 لە شاری تۆرینۆ ناسیوومە ئاماژە بەو راستیە دەکەم، کە هەمیشە روو بە خەندە و بەڕێز و دڵێکی گەورەو میهرەبان ئامێزی بۆ کورد کردۆتەوە.\nوێنەی سەر فەیسبوکەکەی لاورا شڕادەر\nبە قسەی هاوڕێ و دۆستکاننم کە چەند سالێک پێش من گەیشتوونە ئیتالیا، واتە لە دوای ئاشبەتاڵی 1975، بەشێکیان لە شاری تۆرینۆ Torino دەستیان بە خوێندنی زانکۆ کرد..... باسی میهرەبانی ئەم خانمە بەرێزە دەکەن کە ئەویش، لەگەڵ خانەوادەکەی لەم شارە، تاکو ئێستا، دەژیێ.\nلە گەڵ هەلگیرسانی شەڕی عێراق – ئێران (لە 22 ئەیلەلی 1980) ژمارەیەک خوێندکاری کورد روویان لە ئیتالیا کرد و 50 کەسێک روویان لە شاری تۆرینۆ کرد.... .. لاورا خان، وەک دایک و خوشکێکی میهرەبان، ئەوانەی لە باوەشگرد...... رێنمایکردن چی بکەن، هانیدان نەترسن، خەبات بۆ گەلەکەیان بکەن.... ئەوە لاورا خان بوون رێگەی پیشاندان چۆن یادی نەورۆز بکەنەوە، لە دەرگای کام دامودەزگا، رێکخراوە ئیتالیەکان بدەن.\nلە سالی 1982، لە شاری تۆرینۆ، گۆڤارێکی ئیتالی – سەردینی، ژمارەیەکی تەواوی بۆ دۆزی کورد تەرخانکرد. ئەو کات کارێکی یەکجار گەورەو بێ وێنە بوو.\nئەوە هەر ئەو بوو یارمەتی دەدان لە نووسینی بەیاننامە و کورتە وتار.... لە سالی 1984 خوێندکارانی کورد، بۆ یەکەمجار لە ئیتالیا، بە شێوەیەکی رێک و پێک ئاهەنگی نەورۆز بکەنەوە، پیشانگایەکی گەورەی فۆتۆگرافی لە هۆلێکی بەناوبانگی شارەکە بکەنەوە..... بە سەرپەرشتی لاورا نامیلکەیەک، بە ناوی خوێندکارانی کوردستان و کۆمونەی شارەکە، چاپ بکرێت کە بە کورتی و سادەیی باسی دۆزی کورد کراوە و کۆمەلە شیعرێکی شاعیرانی کورد کراونەتە ئیتالی..\nنەورۆزی 1984، شاری تۆرینۆ\nلاورا خان، لە چەند رۆژنامەی ئیتالی بەناوبانگی ئیتالی وەکو، مانیفێستۆ، لە ستامپە، لونیتا و لیبێڕاسۆن و.... هتد کاری کردووە، زۆرجار لای من، بە تەلیفۆن و یەکتر بینین باسی کۆسپ و تەگەرەکانی بلاوکردنەوەی هەوال و وتار لەسەر دۆزی کورد بۆ کردووم.\nلە کاتی کیمیابارانی هەلەبجە، ئێمەی خوێندکارانی کورد – رەوەندی کورد، لە شاری رۆما خۆپیشاندانمان کرد لاورا خان لە ریزی پێشەوە بوو، 700 کم بە قیتاری بڕیبوو... پەیوەندی بە زۆر رۆژنامەنووس و پەرلەمەنتار کردبوو .... وتارێکی بلاوکردەوە... لە نەورۆزی 1989، بە بۆنەی سالێک بەسەر هەلەبجەی شەهید، لە شاری تۆرینۆ، خۆم ئامادەبووم، کۆنفرانسێکی گەورە لە پەرلەمانی هەرێمەکە سازکرا و لاورا بە باسێک بەشداری تیا کرد.\nلە نیسانی 1987 شێرکۆ بێکەس هاتە ئیتالیا و تاکو نۆڤەمبەر مایەوە و پاشان رووی لە سوید کرد... ماوەی چەند مانگێک لە شاری تۆرینۆ مایەوە و لاورا خان بە گەرمی بەخێرهاتنی کرد و رۆژانە کۆلان بە کۆلان دەیبردە لای نووسەرو شاعیرانی شارەکەو کۆڕو کۆنفڕانسی بۆ ئامادە دەکرد.... ئێمەی خوێندکارانی کورد، ئەوکات ئەوەی چالاکوان بوون سەر بە یەکێتی بوون، کۆمەلە هۆنراوەیەکی شیرکۆمان کردە کوردی ....... بە یارمەتی و چاودێری لاورا شڕادەر بەناوی "هاورێک بۆ ئازادی" بلاوکرایەوە.\nشێرکۆ بێکەس لەتەک لاورا شرادەر، کۆڕێکی شیعر خوێندنەوە، شاری تۆرینۆ 1987\nشێرکۆ بێکەس، هاورێک بۆ ئازادیی، هۆنراوەی بەرگری کوردی\nلە کاتی داگیرکردنی کوەیت لە لایەن رژێمی سەدام ئێمەی چالاکوانی رەوەندی کوردی دەستمان بە زۆر چالاکی کرد، ئێمە بۆ خۆمان چەند دۆسیەو پرۆژە بریارو راسپاردە خستە بەردەم فڕکسیۆنەکانی پەرلەمانی ئیتالی، لاورا خان یەکێک بوو لەوانەی هەمیشە لە ریزی پێشەوە بوو، هەر کات و ساتەک پەیوەندیت پێوەکردبایە هەرگیز روو گرژی پیشان نەدەدا، نەی دەوت کاتم نیە، لە سەفەرم، بە پێچەوانەوە هەمیشە دەیووت هەر کاتەک پێویستان هەبوو تکایە، بە تەلیفۆن، پەیوەندیم، پێوە بکەن ... من لە نزیکەوە ئاگادارم و شاهیدی دەدەم هەر رۆژەی لە شارو و زانکۆو قوتابخانەکان خەریکی کۆڕو کۆنفڕانس بوو..... بە تایبەتی لە کاتی کۆڕەوەکە، لە رۆما لەگەڵمان بوو، لە فلۆڕانس، پیزە، بۆلۆنیا، ڤینیسیا، میلان و شارەکانیتر لەگەڵمان بوو...\nلە رۆژانی 22 – 23 نەورۆزی 1990، لە شاری فلۆڕانس، لە پەرلەمانی هەرێمی تۆسکانا، کۆنفڕانسێکی گەورە لە لایەن رەوەندی کورد، بە یارمەتی و چاودێری شارەوانی فلۆڕانس و ژمارەیەک رێکخراوی جیهانی و نێودەولەتی ، سازکرا و بەڕێز لاورا خان زۆر چالاکانە، لە رووی رێکخستن و بە توێژینەوە، بەشداری تیاکرد.\nبەڕێز لاورا خان بە هیوای ئەوە بوو سەردانی کوردستان بکات و بە چاوی خۆی ئازادی ئەم گەلە ببینێت، لە دوای راپەڕین، لە 1992 لە رێگەی دۆست و هاوڕێ کوردەکانی، بەو رێگا سەخت و دژوارەی ئەوکات، سەفەری کوردستانی کرد، سەردانی مام جەلالی رەحمەتی و زۆر کەسایەتی ئەکادیمی کرد... لە گەڕانەوەدا کتێبێکی نووسی، بە تەلیفۆن لەگەڵ من لاپەرە بە لاپەرەمان خویندەوەو و پاشان کۆپیەیەکی بۆ رەاونەکردم و رای خۆم بۆ نووسسی... لە سەفەرەکە سەردانی مالی ئەو دۆست و هاوڕێیانەی، بە تایبەتی لە هەلبجە و سلێمانی، قەلادزێ، سەید سادق و .. هتد کردبوو و باسی هەست و سۆزی و میوانداری کوردەکانی، بە گەرمیەوە، گێراوەتەوە.\nلە دوای گەرانەوە کتێبێکی بە ناوی "لە رێگاکان بۆ کوردستان"، لە پاشۆی کتێبەکە کۆمەلە هۆنراوەیەکی شیرکۆ بێکەسی بلاوکردۆتەوە. ئەوەش سوپاس بۆ یارمەتی و ماندووبوونی کاک رەفیق موحەمد، کە لە شاری تۆرینۆ زانکۆی تەواو کردووەو لە سەردانەکەی هاوڕێیەتی لاورای کردووە.\nلاورا شڕادەر، لە رێگاکان بۆ کوردستان، تۆرینۆ 1998\nلاورا خان زۆر حەزی بە شیعر و ئەدەبی کوردی دەکات، هەر ئەوە بوو لە سالی 1993 کۆمەلە شیعریک، بە ناوی "هۆنراوەی عیشق و ئازادی گەلی کورد" لە سەرتاسەری ئیتالیا، بە ژمارەیەکی یەکجار زۆر، بلاو بکاتەوە کە تاکو ئێستا دەنگێکی گەورەی دایەوەو دەداتەوە.\nلاورا شڕاسەر، هۆنراوەی عیشق و ئازادی گەلی کورد،1999\nلاورا خان زۆری پەیوەندی و ناسینی لەگەڵ کوردی باشوربەهێز بوو، لە سالی 1994 کوردانی باکور مەکتەب و نووسینگەیان لە ئیتالیا کردەوەو شالاوی کۆچبەری کورد هەموو وولاتانی ئەوروپی گرتەوە، لە ئیتالیاش رەوندی باکورد رووی لە زیادی کردوو و ئێستا 70٪ رەوەندی کورستانی لە ئیتالیا هی باکورە. لاورا خان دەستی بە لێکۆلینەوەو و توێژینەوەی زیاتر و سیستێماتیک کرد، لە سالی نەورۆزی 1995 کتێبێکی لەسەر رەوشی باکور، لە شاری رۆما، بە چاپ گەیاند.\nلاورا شڕادەر، ئاگرەکانی کوردستان: شەڕی گەلی کورد لە تورکیا، رۆما، 1993\nئەم کتێبە زوو لە بازاڕ فرۆشراو و جارێکیتر لە سالی 1998، بە کەمێک دەستکاریەوە، بە هەمان ناو و تایتل، چاپکرایەوە.\nلاورا شرادەر لە کاتی ناساندنی کتێبی کلاودیۆ لۆکەتێللی "ئێمە تەسلیم بوون ناناسین"، چالاکوانی ئیتالی، ی ئینتەرناسیۆلنالیستێکی خۆ بەش کە بەشداری ئازادکرنی شاری رەقای کردووە، شاری تۆرینۆ، ئەپرئلی 2018\nباسی بەسرهاتی شەڕڤانێکی ئیتالی، کلاودیۆ لۆکەتێللی، دەکات کە چۆن رەقەیان یازاد کردووە.\nClaudio Locatelli, nessuna resa, Torino, Aprile 2018\nلە کاتی هاتن و مانەوەیی بەڕیز عەبدوڵا ئۆجالان – ئاپۆ بۆ ئیتالیا (لە 12/11/1998 تاکو 16/01/199) لاورا شرادەر بە بەردەوامی سەردانی رۆمای دەکرد و خەریکی رێکخستنی کۆبوونەوەو کۆنفڕانس بوو، وتاری دەنووسی، بەشداری دیبەیتی تیڤی دەکرد، زۆر موعجیب بوو بە سەرۆک ئاپۆ.\nلەکاتی سەردانی بەهەشتیان مام جەلال و کاک نەوشیروان بۆ ئیتالیا، لە رۆژانی 3- 5 /5/1994 سەرادنی شاری تۆرینۆمانکرد لاورا خان چاوی پێیان کەوتوو و لە نزیکەوە قسەی لەگەڵیان کرد.\nلاورا شرادەر لەگەڵ مام جەلال 5/5/1994 لە ئیتالیا\nلە 15 و 16 تەموزی 1996 من و خانم لاورا شرادەر، لە شاری رۆما، بەشداری بەستنی خولی پەرلەمانی کوردستان لە دەرەوەی وولات کرد... . لە 10 نیسانی ،1998 ، لە شاری رۆما، بە یەکەوە بەشداری کۆنفڕانسێکمان کرد، کەسایەتی و دۆست و شارەزایانی دۆزی کورد لا زۆر وولات هاتبوون و بۆ ماوەی 2 رۆژ وتوێژی تێر و تەسەل کرا.\nلە هەموو جارەکان لاورا خان، زیاد لە من، لەسەر ئەرک و گیرفانی خۆی، بە خۆبەشانە، بەشداری لەم چالاکیانەو ئەوانیتر کردووە. من بۆ خۆم زۆرجار هەستم بە نارەحەتی و شەرمەزاری کردووە بەلام لاورا خان، تاکو ئێستا، بۆ دەرمانیش باسی نەکردووەو هەمیشە بە زەردەخەنە و دۆستانە لەگەڵ رەوەندی کورد رەفتاری کردووەو دەکات.\nلە کۆتایی سالی 1999 لاورا کتێبێکی، بە ناوی "مافی بوون و ژیان: چیرۆکی کورد و تورک بەیەکەوە بۆ ئازادی"، بە چاپ گەیاند کە تایبەتە بە کوردستانی باکور و بزوتتنەوەکەی، باسی ئەو تورکە ئازا و چاو نەترسانەش دەکات کە کۆمەک و پالپشتی مافەکانی کورد دەکەن.\nلاورا شڕادەر، مافی بوون و ژیان: چیرۆکی کورد و تورک بەیەکەوە بۆ ئازادی"، تۆرینۆ، نۆڤەمبەری 1999\nلە کات و سەروبەندی کەوتنی رژێمی سەدام حوسێن رۆژانە و هەفتانە من و لاورا، بە تەلیفۆن، پەیوەندیمان بە یەکەوە دەکرد، لە زۆربەی وولاتانی ئەوروپی رای گشتی لە دژی شەڕەکە بوون و خۆپیشاندان و رێپێوانی ملیۆنی دەکرا.... لاورا رۆلێکی باشی گێڕا لە نووسین و داڕشتنی کۆمەلە بەیان و وتار بەناوی رەوندی کوردی و تەنەنەت یەکێتی نیشتمای کوردستانیش بۆ ناساندنی زۆرتری تاوانەکانی رژێمی بەعسی گۆڕ بەگۆڕ.\nلەگەڵ هەلگیرشانی شەڕی نێوخۆی سوریا لاورا شڕادەر، بەو تەمەن و تەندروستیەوە، لە ریزی پێشەوەی بزوتنەوەی ریسواکردنی تیڕۆریستانی داعش و هاوپەیمانەکانیان بوو، بە تایبەتی رژێمی ئەردۆگانی نازی – فاشیست، بە گۆجانەکەی دەستی لە قوتابخانەکان و زانکۆ و گۆڕەپانەکانی ئیتالیا، بە بەردەومی، خەریکی داکۆکی لە شۆڕشی رۆژاوا و باکور کردووە. بە دەیان خوێندکاری زانکۆ بۆ نووسینی تیزی ماستەر و دکتۆرا لەسەر دۆزی کورد پرس و راوێژیان پێکردووە، چاوپێکەوتنیان دەگەڵ کردووەو بلاویان کردۆتەوە.\nلاورا شرادەر لەگەڵ لەیلا زانا و هونەرمەندی کورد بالدین ئەحمەد لە شاری ڤینیسیا 2009\nپەلکە گولەکان بۆ لەیلا زانا، شاری ڤێڕۆنا، ئیتالیا، 2000، بە زمانی ئیتالی – فەرەنسی لاورا شڕادەر بە نووسین بەشداری تیا کردووە\nوەک دەبینن ئەم خانمە بەرێزە. لاورا شرادەر، زیاد لە 40 سالە خزمەتی دۆزی کورد دەکات، لە هەموو بوارەکان، وەک رۆژنامەنوس، چالکوان، ئافرەت، یاسا ناس و ... و تاد. لە ئیتالیا کەسیکیتر هەبوو، پرۆفئسۆر گەللیتی، 1949 – 2012 یەکێک لە پسپۆرە هەرە ناودارەکانی بواری دۆزی کورد نەک تەنها لە ئیتالیا. سەرەڕای پێشنیار و داواکاری، لە دوای مردنی قوتابخانەیەک یان هۆل یان پۆلێکی زانکۆی بەناو نەکراوە....!!!!\nئەوندەی ئیمە بزانین و ئاگادار بین تاکو ئێستا کورد بە گشتی، بە تایبەتی دەسەلاتی باشور، بە نامەو موناسەباتی رەسمی سوپاسی ئەم خانمە بەڕیزەیان، لاورا شڕادەر، نەکرددوە.\nحکومەت و دەولەداری و لۆبی کورد\nمن لێرە ناچمە سەر چۆنیەتی دروستکردنی لۆبی کوردی لە دەرەوەی کوردستان، بە تایبەت لە ئەوروپا، تەنها ئاماژە بە چەند نموونەیەک دەدەم کە دەکرا، وەک ئەرکێکی ئەخلاقی و نیشتمانی، سوودی لێوەر بگیرایە و هەنگاوی دروستی بەدوادا هاتبایە:\nئیتالیا و 6 سەفیری کورد\nلە دوای کەوتنی رژێمی سەدام حوسێن لە ئیتالیا تاو ئێستا 4 سەفیر، لەسەر پشکی کورد، هاتوونەتە ئیتالیا،\n1.ئەلبێرت یەلدا لە کۆتایی 2004 تا 2009 سەفیری عێراق لە ڤاتیکان، لەسەر پشکی یەکێتی، بە قسەی برادەرانی یەکێتی بە کوردیش قسەی نەدەکرد، ئەوەی بۆ کورد خێری هەبووایە لێی دوور دەکەوتەوە. لە ژیانی یەکێتی نەبووەو هێچ رۆلی لە ئۆپۆزیسیۆنی عێراقیش نەبووە بەلام لەسەر راسپاردەی مام جەلال کرا سەفیر.\n2. د. سەیوان بارزانی لە کۆتایی 2010 تا کتۆایی 2015 سەفیری عێراق لە ئیتالیا، لەسەر پشکی پارتی، کەسێکی بە توانا و خۆش مەعشەر و قسە زان بوو بەلام بۆ لۆبی کورد. ئەوەندی ئێمە ئاگاداربین دارێکی لەسەر بەردێک دانەنا ..... نەمزانیووە بەدوای ئەو دۆستە کوردانە گەڕابێت کە لە شەوزەنگ و رۆژە سەختەکان لەگەڵ ئازارەکانی کورد دەژیان و بە هەوڵ و تواناکانیان داکۆکیان لە دۆزی گەلی کوردستان کردووە.\nسەیوان بارزانی، سەبارەت بە لاورا شڕادەر، لەوانیە عەقیلی پێ نەشکابێت ئەگەرنا پێویستی بە وەرگرتنی رەزامەندی ئەم و ئەو نەبوو بۆ رێکخستنی مەراسیمێکی ریزلێان بۆ ئەو خانمە، یان هۆیەکە ئەوەش بێت کە لاورا شرادەر هەمیشە لەگەڵ برادەرانی یەکێتی پەیوەندی هەبووە....!\n3. د.ئەحمەد بامەڕنی، لە دیسەمبەری 2015 تاکو ئێستا، لەسەر حسەی یەکێتی، سەفیری عێراقە لە ئیتالیا، بە قسەی برادەرانی یەکێتی، بە دەیان بەلگەمان لە بەردەستدایە، دەلێن "سەد خۆزگە بە د. سەیوان بارزانی" هەر نەبێت هەموو کات دەرگای کراوە بوو و بە کوردی قسەی دەکرد کەچی ئەم دکتۆرەش تاکو ئێستا، بۆ کورد هیچی نەکردووە .... و تەنانەت، دیسان قسەی برادەرانی یەکێتی، تاکو بۆ بکرێت بە کوردی قسە ناکات ئەوە لە کاتیکە گوایە "دکتۆرای لە زمانی کوردی هێناوە..!".\nئەم دکتۆر بامەڕنیە، لە سالانی 1980 سەردانی ساری تۆرینۆی کردووە و خاتو لاورا شرادەری ناسیووە و نمەکەی مالەکەشی کردووە. لاورا شرادەر، لە نووسینەکانی فەیس بووک بە "هاوڕێی دێرین و خۆشەویشت" باسی دکتۆر بامەڕنی و هاوژینەکەی دەکات.\n4. شێخ عومەر بەرزنجی، لەسەر پشکی یەکگرتووی ئیسلامی، لە سەرەتای سالی 2016 تاکو ئێستا سەفیری عێراق لە ڤاتیکان. دەلێن کەسێکی مەجلیش خۆشە، بە کوردیش قسان دەکات ..!!! بەلام کایەی دەسەلاتەکانی زۆر تەسک و دیاریکراوە چونکە لە لایەک سەفیری هەموو عێراق د. ئەحمەد بامەڕنیە و مەکتەبی حکومەتی کوردستانیش لە رۆما وجودی هەیە.... بە کورتی و بە کوردی "گلەیی لێ ناکرێت" و دەستی بە کلاوەکەی گرتووە با نەیبات.\n5. ئەلبێرت عیسا، کە لە دایکبووی سلێمانیە، لە کۆتایی سالانی 1970 روویکردا ئیتالیا، لە شاری تۆرینۆ زانکۆی تەواو کردووەو لە نزیکەوە لاورا خان دەناسێ و لە کاتی پێویست پرس و را و راوێژی، بۆ خوێندنیش، بە لاورا خان کردووە.\nد. ئەلبێرت عیسا، لەسەر پشکی یەکێتی، لەسەر راسپاردەی مام جەلال کرایە سەفیری عێراق لە دانیمارک. ماوەیەک راگری کۆلێژی علومی سیاسی بوو لە سلێمانی، لەم ماوانە چەند وتارێکی رەخنە ئامێزی لە ئاوێنە بلاوکردۆتەوە کە سەرکۆنەی ئەم دەسەلات و سیستەمەی جووت حیزبی دەکات و کۆمەلە پێشنیارو میکانیزمێک دەخاتە روو. دەیتوانی، لە بەغدا و سلیمانی. قسەیەکی خێر بۆ رێز لێنان لە لاورا شڕادەر بکات.\n6.بەکر فەتاح، برای عومەر فەتاح، لە سالانی 1998 تاکو 2005 نوێنەری یەکێتی بوو لە ئیتالیا، ماوەیەک ئەندام پەرلەمانی کوردستان بوو، پاشان کرا سەفیری عێراق، لە سەر پشکی یەکێتی، لە بڕازیل و دوایی بوو بە سەفیری عێراق لە وولاتی سوێد.\nئەم کاک بەکرەش، بە حوکمی بوونی ژمارەیەکی زۆر لە کوردی باشور لە شاری تۆرینۆ و زۆربەشیان لە رێکخستنەکانی ئەکێتی بوون، ناوەو ناوە سەردانی شاری تۆرینۆی دەکردو لە نزیکەوە لاورا خانی ناسیووە، دیتوانی، بەلای کەمی، لە شاری سلێمانی هەولێک بدات مەڕاسیمێکی رێز لێنان ئامادەبکرێت، یان بەلای کەمی، لە رێگەیی کەنالەکانی یەکێتی، ئەم خانمە بەرێزە بە کورد و خوێندەوارەکان بناسێنرێت.\nئەم شەش سەفیرەو چەندەها بەرپرسی گەورەی باشور دەیانتوانی، وەک رێز لێنانێک، داوەتی سەفارەتی بکەن و سوپاسی بکەن بە داخەوە تاکو ئێستا نەیانکردووە.\nلە کوردستان سالانە بە دەیان کۆنفڕانس و میهرەجانی ئەدەبی و فلان و فیسار ساز دەکرێت کەچی نوخبەی کوردی ئەوەی ئاگای لینیە و لەبیری خۆت بردۆتەوە، بەسەر کردنەوەو رێز لێنان لەو دۆست و کەسایەتیانەی لە رۆژانی سەختی خەبات بەرگری و داکۆکیان لە دۆزی کورد کردووە .\nكاتەک شێرکۆ بێکەس بەر پرسی دەزگای سەردەم بوو دەیتوانی، زۆر بە ئاسانی، لاورا خان داوەتی کوردستان بکات و رێزی لێ بگیرێت ..... بۆی نەیکرد ئەمە پرسیارە.\nمیهرەجانی گەلاوێژ سالانە بە دیان و سەدان میوان، نووسەر و دۆستی کورد، لە وولاتانی جیا جیا کۆ دەکاتەوە، مەلا بەختیار کە زوو زوو سەردانی ئیتالیا دەکات رۆژەک لە رۆژان نەیپرسیووەو نەیووتووە ئەرێ لەم وولاتە دۆست و هاوڕێمان هەیە؟ ئەرێ لە رۆژانی سەخت و دژوار کام رۆژنامەنوسس و کەسایەتی و مامۆستای زانکۆ، لە ئافرەت و پیاو، داکۆکیان لە کورد کردووە؟ دەکرا و ئێستاش نەچووە دیدار و کۆرەک بۆ ئەم رۆژنامەنووس و نووسەرو چالاکوانی ئیتالیا بگیرێت.\nمەسعود بارزانی، سەرۆکی سڕکراوی هەرێمی ... ! لە دوای کەوتنی سەدام حوسێن سالانە زیاد لە جارێ سەردانی ئیتالیای کردووە، کردبوویە رێگای سەر کانی یان مزگەوت، بۆ دەرمانیش جاری بە خەیالی نەهاتووە، وەک مالا بەختیار، پرسیاری دۆست و هاوڕیانی کورد بکات.\nلە ئۆکتۆبەری 2010 مەسعود بارزانی، بە فەرمی، مەکتەبی نوێنەرایەتی لە رۆما کردەوە، لە مەراسیمەکە یەک دۆستی کورد، یەک مامۆستای زانکۆ، یەک رۆژنامەنووس، یەک کورد یان نوێنەری کوردی ئیتالیا ئامادە نەبوو یان داوەت نەکرابوون ئەوە لە کاتێک د. فواد حوسێن یاوەری دەکردو گوایە لە ئەوروپا ژیاوەو کەمێک بە کولتوری ئەوروپا ئاشنایە.\nهەر ئەم کاک مەسعود بارزانیە بوو، لە شوباتی 2011، بە یاوەری دکتۆرە موسەقەفەکەی دیوانی سەرۆکاتەیەتی، د. فواد حوسێن، خەلاتێکیان بە پارەو میکانیزیمی گەندەلی و مافیای سەرگرت. دیسان یەک دۆستی کورد ئامادە نەبوون. پاشان دەرکەوت کە ئەم "خەلاتی ئاشتی ناتۆ" درۆ و تەزویر بوو، ئەو کەسەی خەلاتەگی دایە دەستی سەرۆکی هەرێم، چەند سالێ پێشتر بە تۆمەتی مافیا تۆمەتبار کرابوو، دوایی دادگایکراو ئێستا لە زیندانە. بۆ زانیاری زۆرتر لەسە ئەم خەلاتیە ناتۆ بۆ سەرۆکی هەرێم بڕوانە ئەم لینکە.\nلە هەمووی سەیرتر نوێنەری حکومەتی پارتی – یەکێتی لە ئیتالیا خاتون ریزان قادرە کە لە سالی 1987 لە شاری تۆرینۆ دەژیێ و لاورا شرادەر لە نزیکەوە دەناسێ، ئەم رێزان خانە، لە سالی 2005 نوێنەرە، بە فەرمی مەکتەبەکەی بۆ کراوەتەوە. تاکو ئیستا بە نامەیک، بە تەلیفۆنێک، سوپاسی لاورا خان نەکراوە. بەلام لیی ناگیریت لەبەر ئەوەی خوێندەواری نیە.....!!!\nمەکتەبێک نەتوانێ لە دۆستێکی دێرینی وەک لاورا شڕادەر بپرسێتەوەو رێزی لێ بگرێت دەبێ چ خێرێکی بۆ کورد هەبێت؟\nئەم نموونانەمان بۆیە هێنایەوە ئاخۆ بە ریشی کام مرۆڤی خاوەن مۆڕال و ویژدان زیندوو رەوایە کەسایەتیەکی وەک بەڕیز لاورا شرادەر ئەوها پشتگوێ بخرێت ؟\nئاخۆ دەولەتداری بونیاتنانی وولاتێکی خۆشگوزەران بەم دەسەلاتەی دوینێ و ئێستای کوردستان دەکریت؟\nلە کۆنەوە ووترواو "حەمام بە تڕان گەرم نابێت" و بۆیە ژیان و ئایندەی ئێستای هەرێم لە دەستی ئەم نەخوێندەوارانە بەرەو کارەساتی گەورەترمان دەبات.\nپێویستە ئاماژە بەوە بکەم کە دوو لە هاوڕێ نزیکەکانم کە لە شاری تۆرینۆ زانکۆیان تەواو کردووەو تاکو ئێستاش لەوێ دەژێن، کاک جەبار مستەفا باخەوان و خەبات عەزیز شێخ بزێنی، لە سالی 2014 کتیبێکی 100 لاپەڕەیان لە کەرکوک، بە ناوی "ئیتالیەکان ..... دۆستی گەلی کورد" بە چاپ گەیاند کە باسی هەندێک لەم دۆستە ئیتالیانە دەکەن کە لە رۆژانی سەخت لە ریزی پێشەوەی بەرگری و داکۆکی کردن، لە دۆزی کوردستان، بوون. لە کتێبەکە ئاماژە بە رۆل و ماندووبوون و بەرهەمەکانی لاورا شرادەر کردووە.\nلاورا خان، لەم چەند سالەی دواییشدا رۆژانە، بۆ ریسوا کردنی رژێمی ئەردۆگانی نازی – فاشیست و پالپشتی لە تیڕۆریستانی دەولەتی ئیسلامی – داعش، شار بە شار و کۆلان بە کۆلان، بە عەساکەی دەستیەوە، دەسوڕیتەوە و هەمیشە مۆڕالی بەرزەو هیوای بە دوا رۆژیکی باشترە بۆ گەلی کوردستان.\nلە کۆتایی سالی 2017 کتێبێکی بە چاپ گەیاند کە کۆمەلە شیعرێکی نوێی شیرکۆ بێکەس لە خۆ دەگرن.\nلاورا شرادەر، شیرکۆ بێکەس، چەخماخەی هەزار گۆرانی، شیعر لە کوردستانەوە، (نۆڤەمبەری 2017 رۆما)\nهەندێ وینە و فۆتۆی لاورا شڕادەر لەکاتی کۆڕ و خۆپیشاندانەکانی ئەم سالانەی دواییدا\nلاورا شرادەر لەگەڵ موژگان بۆکانی لە شاری تۆرینۆ\nشاری تۆرینۆ، لە کاتی پالپشتیکردن لە عەفرین مارسی 2018\nلاورا و کورەکەی، دیێگۆ شڕادەر\nلە کاتی کەمپەینی "بەرگریکردن لە عەفرین"، نەورۆزی 2018\nلە کۆتایی: هەزار هەزار جار پیرۆزبێت 80 سالەی لە دایکبوونت لاورا شرادەر، هیوای تەمەن درێژی و تەندروست باشیت بۆ دەکەین. بمبورە، ئەگەر وەکو پێویست نەمتوانیە باسی چاکە و پیاوەتی و میهرابانیت بکەم، بمورە ناوی هەموو نووسین و کتابەکانتم نە نووسیووە، بمبورە باسی ئەو هەموو سەردان و بەشداریکردنانەتم نەکردووە کە وولات بە وولات، شار بە شار، کۆلان بە کۆلان بۆ داکۆکی لە دۆزی رەوای میللەتێکی مەزلوم و چەوساوە ئەنجامت داوە. .\nدلنیابە رۆژێک دێت نەوەی نوێ کوردەواری سەری رێز و نوازشت بۆ دادەنوێنن، لاپەرەی گەش و بە بەهات تۆمار کردووە.\nCara laura, grazie e 1000 auguri per i tuoi 80° anni.\nهەموو ووینەی کتێبەکانی ناو ئەم وتارە لە ئەرشیڤ و مەکتەبەی تایبەتی خۆمەوە وەرگیراوە.\nهەندێ وێنەیتر لە پەیجەیکەی بەرێز لاورا شرادەر وەرگیراوە، کۆمەلە وێنەیەکی لاورا خان، هی ئەم 35 سالەی دوایی لە ئەرشیڤەکەم پاراستووە بەلام بەداخەوە لەبەر پەلە پەلی لەم کاتە بەردەست نەبوون.


مەسرور و لاھور دووانەی ئۆدیبی ، ساتی دەرھێنانی چاوانتانە.\n(82 بینراوە) | Friday, 07.16.2021, 02:26 PM |\nله هەر شوێنێكدا بزانین ده‌نگی ئێمه‌ی پێویسته، پڕ بە گه‌روومان هاوار ده‌كه‌ین، له هه‌ر جێگایه‌كیشدا زانیمان شوێنی ئێمه نییه لێده‌گه‌ڕێین با پیاوه حیزبییه‌كان یه‌كتر سووک بكه‌ن. به‌ڵام لە هه‌ر چركه‌یه‌كدا هه‌ڵبكه‌وێت ئێمه مێژوویان بیرده‌خه‌ینه‌وه تا خۆیان بیرنه‌چێته‌وه. ده‌بێت زوو زوو بیریان بخە‌ینه‌وه كه نه ئێوه فیگه‌ری ئازادین، نه ئه‌وه ئێوه‌ن شه‌ڕی ئازادیتان كرد، ئه‌وه باوک و براكانی ئێمه بوون بۆ ئازادی مردن و ئێوه‌ش خه‌ریكن بەشه‌رمه‌زاری خوانه‌كه‌ی ده‌خۆن.\nحوكمڕانی سیاسیەكانی باشوری كوردستان وەك ھەر جارێك كە دەكەوێتە بەر مەترسی گۆڕانكاری جدی و خۆپیشاندانی خەڵك ، ناشرینترین ڕووی خۆی نیشان دەدات و دەبێتە نموونەی باڵای فاشیزم و دیكتاتۆریەت.ھەر ئەوەندەی سیاسی و پارێزەران و پاسەوانی سامان و كۆمپانیا و خێزانە سیاسیەكان ، دركیان بە ھێزی توڕەیی جەمارە و ڕادەیی ترسناكی جوڵەی دەستە جەمعی شارەكان كرد ، ئیتر شارەكان ، قەزا و ناحیە و شارە دێكان دەبنە مەعسكەرێكی گەورەی سەربازیی و سیستەمێکی میلیتاری تۆقێن حوكمی فەزا سیاسی و كۆمەڵایەتییەكەی دەكات و دەسەڵاتی خێزانە سیاسی و ھێزە خێڵەكیەكەیان دیسپلینی ھەموو جۆرە جووڵەیەكی ناڕەزایی و بەرەنگاری دەكەن و بەرەنگاری دەبنەوە ، بە گەڕانەوە بۆ كلتوری سیاسیی بەعس و بەربەریزم ، شار و كوچە و كۆڵانەكان میدیا و دەروونی خەڵك تێكەڵ بە ترس و تۆقاندن بێباكی و توڕەیی سەرۆكە خۆجێی و سالاری خێزانە سیاسییەكان دەكەن ، بەم جۆرە درێژە بە و حوكمڕانییە كە لێوان لێوە لە چەتە گەری و حوكمڕانی میلیتاری و گەندەڵی و بێڕێزیكردن بە یاسا و كەرامەتی\nمرۆڤ دەدەن ، لە ھەمان كاتیشدا تۆمەتی ھەبوون و پاڵپشتی دەستی دەرەكی و گێرەشێوێنی و چەتەگەری دەدەنە پاڵ ھەر ناڕەزایەتی و جوڵانەوەیەك خۆڕسكی خەڵكی ، ھەڵبەت وەك پاساو و درۆیەكی سیاسی بەردەوام بۆ درێژەدان بە حوكمدارییە خێڵەكی و خاڵی لە ھەر بەھایەكی سیاسی و ئەخلاقە سیاسییەكان. دۆخی سیاسی و ئابوری باشوری كوردستان لە پاش ڕاپەڕین و حەڤدەی شوباتی دوو ھەزار و یازدە و ڕیفراندۆمی 2017و لێكەوتەكانی ، دەچێتە قۆناغێكی نوێوە كە جۆرێك لە ھەڵاوێر بوون و جیاكاری لە قۆناغەكانی دیكە دەردەخات ، ئەمەش نیشانەو ھۆكار گەلی تایبەت بە خۆی ھەیە كە دەتوانین كورتیان بكەینەوە لە:\n١-خراپ بوونی دۆخی ئابوری و دارایی خەڵك و كاریگەری لەسەر جووڵەی بازاڕ و ژیانی ئاسایی خەڵك كە چۆتە ترسناكترین قۆناغییەوە.\n٢-دروست بوونی بێ متمانییەكی زۆر لای ھاوڵاتیانی ھەرێم بەرامبەر كابینەی حوكمەت و تێكڕایی حیزبەكانی نێو پڕۆسەیی سیاسیی ، لەوەی سەرچاوەیی ھەموو نەھامەتییەكی سیاسیی و ئابوری و كۆمەڵاتی ئەوان و ھەر ئەوانیش لێی بەرپرسیارن.لە نموونەی پرسی”چاكسازی ، ئابوری سەربەخۆ ،پرسی ڕیفراندۆم”.\n٣-بێمانا بوونی سیاسەت و حوكمڕانی حیزبەكان لای جەماوەر ، كە خاڵییە لە ھەموو جۆرە پرەنسیپێكی حوكمڕانی دروست و تێكەڵە بە ھەموو جۆرە خەوش و كردەیەكی دەسەڵاتە خێڵەكی و فاشییەكان.\n٤-سەرھەڵدانی ھۆشیاریەكی خۆرسك كە ڕەگەكانی لە نێو ئازار و نادادی و نایەكسانی خەڵكی و دابەش بوونێكی چینایەتی ترسناك\nئەزموونی حوكمڕانی دوو جەمەسەری لە ماوەی بیست و نۆ ساڵی ڕابردوودا زۆرترین باس و قسەی لەسەر كراوە و ھەمیشە بەھۆی ناشرینی لە حوكمڕانی و خاڵی لە ھەموو بەھایەكی سیاسی و دیموكراسی ڕووبەڕووی زۆرترین ڕەخنە بۆتەوە ، چ لە ئاستی تاكە كەسی و میدیاوە چ لە ئاستی پڕۆژەی ئایدۆلۆژی و حیزبی لە ژێر و بە ناوی ئۆپزسیۆنەوە ، ھەر بۆیە لێرەدا ڕەخنەگرتن جۆرێك لە دووبارە کردنەوەیەکی بەردەوام بە باسەكە دەبەخشێت ، لە لایەك لە لایەكی دیكەوە ھۆشیاری جەماوەر لە قۆناغێكدایە ھەموو كێماسی و نادادی و خراپ بەكارھێنانی دەسەڵات لە لایەن حیزبەكانەوە دەبینێت و دركی دەكات.\nلە ئێستەدا و لە ساتی ڕشتنی خوێنی گەنجانی باشوری كوردستاندا بەدەست و تفەنگی بارۆنەكانی نێو سیاسەتی كوردی ، چیتر مانایەك بۆ پارێزگاری و پاراستنی ئەو حوكمڕانییە بزننسییە خۆفرۆشییە نامێنێتەوە ، كە پایەكانی لەسەر نادادی و پێشێلكردنی یاسا و مافیاگەریی و حوكمڕانی خێزانی وەستاوە.\nناڕەزایی و خۆپیشاندانی خەڵكانی شار و شارۆچكەكانی كوردستان لەگەڵ ھەبوونی ھێزێكی خۆرسك و توڕەییەكی لە مێژیینەی كپكراو ، خاڵی نییە لە كەم و كورتی و ترسی لاوازی و كپبوونەوە كە دەتوانیین لێرەدا لە چەند خاڵێكدا كورتی بكەینەوە.\n١- پەرتەوازەیی و نەبوونی ڕێكخستنێكی جەماوەری لە نێو كۆی چینەكانی جەماوەری ناڕازیی و تەواوی شار و شارۆچكەكان.\n٢-نەبوونی كارێزمایەكی بەھێز و كاریگەر كە توانایی جوڵانەوەی جەماوەر و سایكۆلۆژیاكەی ھەبێت ، بە شێوەیەكی جەستە جەمعی و گشتگیر لە تەواوی شار و شارۆچكەكان.\n٣-ڕووبەڕووبوونەوەی چەكداری و بەربەریانەی دەسەڵات لەگەڵ جەماوەری ناڕازیی و خۆپیشاندەر، وە بڵاوكردنەوەی سەرباز و ھێزێكی زۆر لە سەنتەری شار و شارۆچكە ناڕازییەكان.\n٤-نەبوونی ھۆشیاری سیاسی و كۆمەڵایەتی لە نێو تەواوی پێكھاتەكانی نێو خێزان و جەماوەری ناڕازیی ، بە جۆرێك ھێزی ناڕازی ھێزی جیلێكی دیاركراوە ، بەردەوامیش توشی بێ ئومێدی و گۆشەگیری بۆتەوە لای ستراكتۆرەكانی خێزان و قوتابخانە و زانكۆ و حیزبەوە.\n٥-نەبوونی بەدیلێكی سیاسی و نوێنەرایەتیەكی خاوەن متمانە و ڕاستگۆی لە سیاسەت و حوكمڕانی ، لای جەماوەر تا خەڵك ناچار بە بەرەنگاری و ڕاپەڕینی سەرتاسەری بكات.\n٦-نەبوونی پشتیوانییەکی نێودەوڵەتی و ئیقلمی لە بزاوتی ڕاپەڕیوە و بەشدار لە دروستکردنی فشارێکی کاریگەر لەسەر سیاسییە مشەخۆرەکانی دەسەڵاتی کوردی ، کە ناچار بە دەستبەرداربوون لە دەسەڵات یان لانیکەمی ملکەچ بوون بۆ داوا ڕەواکانی خەڵکیان بکات.\nد. سەردار عەزیز: لە سلێمانی چی دەگوزەرێت؟ دلێر محەمەد نوری: دوو لەت بوونی وێنەی دوو سەرۆکەکە!! د. سەردار عەزیز: ئایا خاکی کوردستان فرۆشراوە؟ سیروان حەمە ڕەشید: مەترسییە جددییەکانی سەر هەرێم و خەمسارد و بێباکی دەسەڵاتداران... د. سەردار عەزیز: ئایا خاکی کوردستان فرۆشراوە؟ ئاشتی برایم ئەفەندی: تورکیا و ئێران لەهەمان قوڕ بەدیل دروست دەکەن! دلێر محەمەد نوری: سمۆرە بادینییەکە و دارەبڕاوەکە د.کامەران مەنتك: هەمواركردنەوەی سنووری نێوان عێراق و توركیا، یاخود پڕۆسەی سەرلەنوێ دابەشكردنەوەی كوردستان!؟ كەمال چۆمانی: خەریکن نێچیرڤان بارزانییمان لێ دەکەنە فریادڕەس سالار باپیر: ئیسرائیل و فەلەستین لە ڕوانگەی ڕەگەزپەرستان و ئایینپەرستانی کوردوە


پاش ٣٣ ساڵ بەھەمان ڕیتم و شێوازە تەقلێدێکان یادی ئەنفال کرایەوە !!؟؟\nپاداشتوو وەفا بۆسەروەران ڕەوان شادانی ئەنفال کراوان بەدادگای کردنی تاوان باران و خۆفرۆشە کوردەکانی ئەوێ ڕۆژی و ئەم ڕۆیە کە پێش داگیرکەرانی کورد کەووتن بۆ ئەنفالی میللەت و خاک و نیشمانەکەمان .\nدوای چەندین ساڵ بەسەر ئەو تاوانە گەورەیەدا لەبەر بێ سەروبەرەی دەسڵاتداری خۆسەپێنەری ھەردوو حیزب و ھەندێ مشەخۆری حیزبی کارتۆنی ، لەبەر دزی وتاڵانی خۆبەملیاردکردن و شەڕی دەسڵاتی قەڵەمڕەوی زیاتری حیزبی وبنەماڵیەی .\nئەوکارەساتەگەورەیە بۆکورد کە گەورەترین قوربانی بوو بۆ بەدەست ھێنانی سەربەخۆی کوردستان و گەڕانەوەی ھەموو خاک و ناوچە کوردستانێکان .\nئەم کەیسە نیشتمانیەی قوربانی میللەتەکەمان و جینۆسایدکردنی کورد لەململانێ ی حیزبیدا بەھەدەریان دا.\nسەرانی بەناوسەرکردەی کورد لەباتی ناساندنی ئەم کەیسە جینۆسایدەی کوردیان بکردایە بە پێ داگری لەپارێزگاری میللەتێکی بێ پشتوو پەنە بۆ سەربەخۆی کوردوستان .\nبەڵام بەداخەوە لەدامەزراندنی حکومەتی عێراق دا لەبەردەمی برێمەردا کەحومرانی مۆقەتی عێراقی ئەکرد ئەمانە بەس داوای پارەو دەسڵاتیان کرد ڕوو ڕەشیو بچووکی سەرکردە لەوەدا بۆمان دەرکەوت .\nڕەوانشاد کاک نەوشیروان داوای ئەنفال کراوانی لەسەدام حسێن کرد ھەدییەی لێ وەرنەگرت و ڕەتی کردەوە .\nئەم کارەساتەگەورەیە بوو ھۆی بەملیارد کردنی ھەزارەھاگەوج و خۆفرۆش و بەرپرسی نابەرپرسی ئەم میللەتە .\nئەگەر دەسڵات دارانی کورد گەوج نەبێت تۆگەورەترین قەزییەی جینۆسای دی میللەکەت ھەیە کەچی بۆئەوەی وەزعەکە بەدەسکەوتی شەخسی خۆت بشکێنیتەوە ڕیفراندۆم ئەکەیت ، کوردت بردەوە سەر کلکی مارەکە ، کوردێک ھەیە دەوڵەتی کوردی نەوێت یان تێ نەکۆشابێت و قوربانی بۆنەیابێت . یان ئەتانەوێت ئەو مێژووەی کە میللەتەکەمان قوربانی بۆداوە بیسڕنەوە لەگەڵ خیانەتەکانی خۆتانا متوربەی کەن ،\nپێتان وابێت ئەم ئەزموون ودەستکەوتە ھی ئێوەی پڕلەگومانی خیانەتکاری نیشتمانی یە کە بە پاڵپشتی تورکیاو ئێران ئەنجامتان داوە .\nپێوویستە کورد بەگشتی وجالییەی کوردی لەھەموو دنیادا دورلەدەستی دەسڵات داران ئەوکەیسە بجووڵێنن بۆئەوەی ھەموو ئەومەلەفی جینۆسایدی میللەتەکەمان کە کۆکراوەتەوە ، لەڕێگای مافەکانی مرۆڤ و یوئێن و ھەموو ڕێکخراوەکانی کە پارێزگاری لەمافی مرۆڤ و میللەتان دەکات وە بۆ گەڕانەوەی ھەموو ئەوقەرە بووانەی کەسوکاری ئەنفال کراوان و ڕزگار بووانی ئەنفال پێویست بوو پێیان بدرێ و ە بۆ یان دیاری ودابین بکرێت وە پاراستنی چارەنووسی میللەتەکەمانی پێ مسۆگەر بکرێت .\nبەبڕوای من ئەم دەسڵاتدارانە، دەوڵەتیان بۆدروستکەن نایانەوێ چونکە مانەوەیان لەدەوڵەتێکی سەر بەخۆدا مەحاڵە .\nپاش ٣٣ ساڵ بەھەمان ڕیتم و شێوازە تەقلێدێکان یادی ئەنفال کرایەوە !!؟؟\nدورلەدەستی دەسڵات داران ئەوکەیسە بجووڵێنن\nجیاکردنەوەی سلێمانی لە ھەولێر یان ھەولێر لەسلێمانی لەپێناوچیدایە ؟؟ \nبیکەنەوە بەدوو ئیدارەیی


سیروان بارزانی: هێزەکانی پێشمەرگە بە مەرج دەگەڕێنەوە كه‌ركوك و ناوچە جێناکۆکەکانی تر\nبەڕێز:سیروان بارزانی به‌رپرسی میحوه‌ری هێزه‌كانی پێشمه‌رگه‌ی هه‌رێمی كوردستان--عێراق\nسیروان بارزانی به‌رپرسی میحوه‌ری هێزه‌كانی پێشمه‌رگه‌ی هه‌رێمی كوردستان (میحوه‌ری گوێر و مه‌خمور) ده‌ڵێت" هێزه‌كانی پێشمه‌رگه به‌مه‌رج ده‌گه‌رێته‌وه بۆ ناوچه جێناكۆكان یا ده‌بێت به‌هه‌ماهه‌نگی بێت له‌گه‌ڵ هاوپه‌یمانان و هێزه عیراقیه‌كان یاخود ناكرێت هه‌ركات ئه‌وان ویستیان بڵێن بگه‌ڕێنه‌وه بڵێن هێزمان به‌شی ئه‌وه هه‌یه ئێوه بگه‌ڕێنه‌وه ئێمه به فرمانی ئه‌وان كارناكه‌ین، به‌ڵام ئه‌گه‌ر ویستیان به‌هاوبه‌شی ئەو ناوچانە بەڕێەوە ببرێن و به‌فه‌رمی ڕایبگه‌یه‌نن ئه‌وا ئێمه ئاماده‌ین بگه‌ڕینه‌وه كه‌ركوك و ناوچه جێناكۆكه‌كان، كه‌چوینەوە جارێکی تر ناكشێینه‌وه "\nسیروان بارزانی به‌رپرسی میحوه‌ری هێزه‌كانی پێشمه‌رگه‌ی هه‌رێمی كوردستان (میحوه‌ری گوێر و مه‌خمور) له‌میانه‌ی وتووێژێكدا له‌گه‌ڵ ژیار محەمەد لە به‌شی كوردی ده‌نگی ئه‌مریكا له وه‌ڵامی ئه‌و پرسیاره‌ی ئایا ئاماده‌ن وه‌ك هێزه‌كانی پێشمه‌رگه بگه‌ڕێنه‌وه بۆ ناوچه جێناكۆكه‌كان وتی" ئه‌گه‌ر به‌هه‌ماهه‌نگی بێت له‌گه‌ڵ هاوپه‌یمانان و هێزه عیراقیه‌كان به‌ڵێ ئاماده‌ین بچینه‌وه ناوچه كێشه له‌سه‌ره‌كان به‌ڵام مه‌رجی خۆمانمان هه‌یه."\nله‌باره‌ی مه‌رجه‌كانی پێشمه‌رگه وتی" مه‌رجه‌كانی ئێمه یه‌كه‌م ئه‌وه‌یه ئه‌گه‌ر به‌هاوبه‌شی بێت وه‌ك پێش شه‌ڕی داعش ئه‌وا با به هاوبه‌شی بێت خۆ ئه‌گه‌ر هه‌ر بۆ ئێمه‌ی به‌جێبهێڵن وه‌ك ئه‌وه‌ی ئه‌و هێزانه ده‌چنه‌وه باشوری عیراق و ناوه‌ڕاستی عیراق به‌هۆی خۆپیشاندانه‌كان به‌ته‌نها بۆ ئێمه بێت ئه‌و ناوچانه ئه‌وا ئەوەش ده‌بێت، به‌ڵام ئه‌وه‌ش به‌مه‌رج ده‌بێت ، نه‌وه‌ك دواتر بێنه‌وه بڵێن هێزمان به‌شی ئه‌وه هه‌یه ئێوه بگه‌ڕێنه‌وه، ئێمه به ئه‌مری ئه‌وان كارناكه‌ین ئه‌گه‌ر به‌هه‌ماهه‌نگی و لێكتێگه‌یشتن بێت ئه‌وەش ئاماده‌ین به‌فه‌رمی چ بۆ كه‌ركوك یاخود ناوچه‌كانی تری ماده‌ی(١٤٠) كه عیراق یانز ساڵه به ئه‌نقه‌ست كێشه دروست ده‌كات و جێ به‌جێی ناكات ئێمه ئاماده‌ین به‌هه‌ماهه‌نگی و هاوبەشی له‌وێ بین به‌ڵام ناكرێت دواڕۆژ پێمان بڵێن بڕۆن بكشێنه‌وه كه‌چوینەوە جارێکی تر ناكشێینه‌وه ."\nسه‌باره‌ت به‌وه‌ی ڕووداوه‌كانی(١٦) ی ئۆكتۆبه‌ر و چۆڵكردنی ناوچه كێشه‌له‌سه‌ره‌كان چه‌نده كاریگه‌ری له‌سه‌ر ئه‌وه‌هه‌بووه خه‌ڵك ڕازی بێت پێشمه‌رگه بگه‌ڕێته‌وه ناوچه‌كانیان؟\nسیروان بارزانی وتی" خه‌ڵكی ئه‌و ناوچانه باش ده‌زانن كه هه‌ڵه‌ی هه‌موو پێشمه‌رگه نه‌بوو خیانه‌ته‌كه‌ی (١٦)ی ئۆكتۆبه‌ر، به‌ڵكو خیانه‌تی ژماره‌یه‌كی كه‌م بوو، به‌ڵام ئه‌و هێزانه‌ی به‌شدارنه‌بوون له‌و خیانه‌ته به پێچه‌وانه‌وه خه‌ڵك زۆریان پێ خۆش ده‌بێت ته‌نانه‌ت من له‌و بڕوایه‌دام خه‌ڵكانی تریش ناڵێم له‌شۆڤێنیه‌كان به‌ڵام له‌برا توركمان و عه‌ره‌به‌كان بپرسیت له‌قوڵایی دڵیانه‌وه پێیان خۆشه پێشمه‌رگه له‌وێ بێت ئه‌گه‌ر به‌ته‌نها بێت یا به‌هاوبه‌شی چونكه ئه‌وان ده‌زانن ئه‌من و ئه‌مانه‌ت زۆر زۆر زیاتر بووه ئەوکاتەی پێشمەرگە لەو ناوچانە بوون."\nبه‌رپرسی میحوه‌ری هێزه‌كانی پێشمه‌رگه‌ی هه‌رێمی كوردستان (میحوه‌ری گوێر و مه‌خمور) ئه‌وەشی وت" له‌دوای خیانه‌ته‌كه‌ی كه‌ركوك ئاسایشی ئه‌و ناوچانه زۆر خراپتر بووە، هەرله‌كوشتن و دزی و ته‌قینه‌وه هه‌مووی زیادی كردووه، خه‌ڵكی "سڤیل"یش ئاسایشی پێ له‌هه‌موو شت گرنگتره ئه‌و ناوچانه‌ی پێشمه‌رگه‌ی لێبێت بێگومان سه‌روماڵی هاوڵاتیان پارێزراوه."\nله‌وه‌ڵامی ئه‌و پرسیاره‌ی ئایا هێزه‌كانیان ئاماده‌ن بچنه كه‌ركوك و ناوچه‌كانی ده‌وروبه‌ری بۆ پاراستنی ئاسایشی ئه‌و ناوچه‌یه؟ سیروان بارزانی وتی" بۆ هه‌رشوێنێك ئه‌مرمان پێ بكرێت له لایه‌ن وه‌زاره‌تی پێشمه‌رگه‌وه ئێمه ئاماده‌ین بچینه ئه‌و شوێنه ئاسایشی بپارێزین."\nله‌دوای گه‌ڕانه‌وه‌ی سوپای عیراق و هێزه‌كانی حه‌شدی شه‌عبی بۆ سه‌ر كه‌ركوك له شه‌وی(١٦)ی ئۆكتۆبه‌ر، پێشمه‌رگه له‌ناوچه‌كانی كه به‌پێی ده‌ستوری عیراقی به‌ناوچه جێناكۆكه‌كان ناسراوه كشانه‌وه، هاوکات له‌دوای سه‌رهه‌ڵدانی خۆپیشاندانی شاره‌كانی باشوری عیراق و بەغداد ده‌نگۆی كشانه‌وه‌ی هێزه عیراقیه‌كان له‌ناوچه جێناكۆكه‌كان و گه‌ڕانه‌وه‌یان بۆ باشوری عیراق بڵاوبویه‌وه، هه‌روه‌ها پێشتر چەند میدیایه‌كی لۆكاڵی عیراقیش ده‌نگۆی ئه‌وه‌یان بڵاوكرده‌وه داوا له‌پێشمه‌رگه كراوه بگه‌ڕێنه‌وه بۆ ناوچه جێناكۆكه‌كان."\nبه‌ڵام سیروان بارزانی یه‌كێك فه‌رمانده باڵاكانی هێزه‌كانی پێشمه‌رگه‌ی هه‌رێمی كوردستان-عیراق وتی"له‌دوای"١٦"ی ئۆكتۆبه‌ر، هیچ داوایه‌كی فه‌رمیمان لەلایەن عیراقەوە لێ نه‌كراوه كه‌بگه‌ڕێینه‌وه ناوچه جێ ناكۆكه‌كان به‌ڵام یه‌ك دووجار له‌كۆبونه‌وه‌كان له‌گه‌ڵ هاوپیمانان باس كراوه به‌ڵام به‌فه‌رمی داوامان لێ نه‌كراوه ."\nده‌قی وتووێژه‌كه‌ی به‌شی كوردی ده‌نگی ئه‌مریكا له‌گه‌ڵ به‌ڕێز سیروان بارزانی


سەرۆک کۆماری ئێران داوای کردنەوەی سنوورەکانی وڵاتەکەی لەگەڵ تورکیا دەکات - هيوای کۆرد\nگرێ سپی ، لە هێرشێکی چەکداریدا 6 کەس کوژران 23 خوله‌ك ago\nمحه‌مه‌دی حاجی مه‌حمود: هەمو حزبەكان ژێربەژێر شتێكیان لەگەڵ توركیا هەیە 54 خوله‌ك ago\nكۆبوونەوەی شاندی باڵای یەكێتی و یەكگرتوو دەستیپێكرد 1كاتژمێر ago\nگرێ سپی ، لە هێرشێکی چەکداریدا 6 کەس کوژران\nمحه‌مه‌دی حاجی مه‌حمود: هەمو حزبەكان ژێربەژێر شتێكیان لەگەڵ توركیا هەیە\nئەنجوومەنى وەزیرانی هەرێم کۆدەبیتەوە\nسه‌رۆك ئه‌ركانی سوپای عیراق: بوونی ناوه‌ندی هه‌ماهه‌نگی له‌گه‌ڵ پێشمه‌رگه سه‌قامگیری كه‌ركوك پته‌وترده‌كات\n” دەستور بنەمای چارەسەرکردنی کێشەکانی نێوان هەولێر و بەغدایە”\nیه‌كێتی و گۆڕان لیژنه‌یه‌كی هاوبه‌ش پێكده‌هێنن\nژمارەی مردوانی توشبوی كۆرۆنا لە کەرکوک گەیشتە ٩٠ كەس\nنرخی زێڕ له بازاڕه‌كانی هه‌رێمی كوردستان\nHome هەواڵ ڕۆژهەڵاتی ناوەڕاست سەرۆک کۆماری ئێران داوای کردنەوەی سنوورەکانی وڵاتەکەی لەگەڵ تورکیا دەکات\non: ئایار 25, 2020 In: ڕۆژهەڵاتی ناوەڕاست, هەواڵ\nمیدیاکانی ئێران بڵاویانکردەوە، حەسەن ڕۆحانی سەرۆک کۆماری ئەو وڵاتە پەیوەندییەکی تەلەفۆنی لەگەڵ ڕەجەب تەیب ئەردۆغان سەرۆکی تورکیا ئەنجامداوە و لە پەیوەندییە تەلەفۆنییەکەدا، هەردوولا بە ئاماژەپێدان بەو کێشەی ئابووریەی کە بە هۆی کۆرۆناوە بە سەر جیهاندا زاڵ بووە، جەختیان لەسەر کردنەوەی هەرچی خێراتری سنوورە زەمینی و ئاسمانییەکان بە لەبەرچاو گرتنی پرۆتۆکۆلی تەندروستی بۆ دەستپێکردنەوەی دانوستانی بازرگانی و شتومەکی دوو وڵاتەکە کردووەتەوە.\nڕۆحانی و ئەردۆغان هیواشیان خواستووە، بە پێکهێنانی کۆمیسیۆنی هاوکاری هاوبەشی ئابووری نێوان ئێران و تورکیا لە داهاتوویەکی نزیک و بە کۆتاییهاتنی کۆرۆنا، جووڵەیەکی باش و نوێ لە پەیوەندی ئابووری دوو وڵاتەکە و هەروەها بەڕێوەبردنی ڕێککەوتنەکانی پێشوو بەدیبکرێت.\nلای خۆشیەوە، ڕەجەب تەیب ئەردۆغان رایگەیاندووە، پێیوایە کە هاوکارییەکان و گۆڕینەوەی ئەزموون لە نێوان دوو وڵاتەکە لە بواری بەرەنگار بوونەوەی ڤایرۆسی کۆرۆنا دەتوانێت زۆر بە قازانج بێت.\nهەروەک جەختی لەسەر پەرەپێدانی پەیوەندی ئابووری و بازرگانی کردووەتەوە و ئاشکراشیکردووە، بۆ کردنەوەی سنوورەکانی تورکیا لەگەڵ ئێران و دەستپێکردنەوەی دانوستانی بازرگانی، بڕیاری پێویست دەدات.\nTags: تورکیاحەسەن ڕۆحانیڕەجەب تەیب ئەردۆغانسەرۆک کۆماری ئێرانکۆرۆنا\nهێزێكی كاردانه‌وه‌ی خێرای عێراقی له باره‌گای ئاسایشی یه‌كێتی جێگیر كراون\nژمارەیەک شوێنی پێویست بە رووی هاوڵاتیاندا دەکرێنەوە\nسبەینێ خۆر گیران ڕوودەدات 16 views


به‌یاننامه‌ی سه‌رکۆماری عێراق له باره‌ی هۆکاری گەڕاندنەوەی یاسای بودجه بۆ په‌رله‌مان\n21:18 PM IRAQ\nبه‌شی عێراق و هه‌رێمی کوردستان- نووسینگه‌ی ڕاگه‌یاندنی سه‌رۆک کۆماری عێراق به بڵاوکردنه‌وه‌ی به‌یاننامه‌یێک سه‌باره‌ت به هۆکاری گه‌ڕاندنه‌وه‌ی یاسای په‌سه‌ندکراوی بودجه‌ی گشتیی 2018 بۆ په‌رله‌مان ڕوون کردنه‌وه‌ی دا.\nبه‌پێی هه‌واڵی کوردپرێس، له‌و به‌یاننامه‌یه‌دا نووسراوە فوئاد مه‌عسووم سه‌رکۆماری عێراق ڕۆژی سێشه‌ممه پڕۆژه‌یاسای بودجه‌ی گشتیی ئه‌مساڵی عێراق به‌و بۆنه‌وه که 31 سه‌رپێچیی تێدا کراوه بۆ په‌رله‌مان گه‌ڕانده‌وه بۆ ئەوەی دیراسە بکرێتەوە.\nبه‌یاننامه‌که پیشانده‌ری ئه‌وه‌یه که ژماره‌یێک له یاساناسان و کارناسانی دارایی به وردی یاسای په‌سه‌ندکراوی بودجه‌ی عێراقیان لێکداوه‌ته‌وه و بینیویانه که هه‌ندێ له بڕگه و ماده‌کانی ئه‌و یاسایه کێشه‌ی هه‌یه بۆیه فوئاد مه‌عسووم ئه‌و یاسایه‌ی به مه‌به‌ستی پێداچوونه‌وه بۆ په‌رله‌مان گەڕاندۆتەوە.\nسه‌رچاوه: هه‌واڵده‌ریی "شه‌فه‌ق نیووز"


ANF | لە کۆنفرانسی دیالۆگی کورد – لوبناندا باسی ڕۆڵی ژنان کرا\nلە کۆنفرانسی دیالۆگی کورد – لوبناندا باسی ڕۆڵی ژنان کرا\nكۆمەڵەی ژنانی جین لە کۆنفرانسی دیالۆگی کوردیی لوبنانی، بابەتێکی لەسەر ڕۆڵی ژن لە دیموکراسیکردنی کۆمەڵگەدا پێشکەشکرد و ئاماژەی بەوەکرد، کە ژنانی كورد و عەرەب توانیویانە دەستكەوتی گرنگ لە بواری پاراستن و ئاسایشدا بەدەست بهێنن.\nیه‌كشه‌ممه, 29 May 2022, 19:04\nکۆنفرانسی دیالۆگی لوبنانی و کوردیی بەردەوامە و پانێڵی دووەمی کۆنفرانسەکە بەڕێوەدەچێت، بوشرا عەلی، سەرۆكی كۆمەڵەی ژنانی جین بابەتێکی لەسەر ڕۆڵی ژن لە دیموکراسیکردنی کۆمەڵگەدا پێشکەشکرد و بەوردیی ڕۆڵی ژنانی لە کۆمەڵگەدا شیکردەوە و ڕەەەندە مێژووییە و سەردەمییەکانی باسکرد.\nبوشرا عەلی دەڵێت: بەبڕوای من کێشەی سەرەکیی سەردەمی ئێمە دوورخستنەوەی کۆمەڵگایە لە جەوەەرە ڕەسەنەکەی، کۆمەڵگا بە بەەا ئەخلاقییەکانیەوە بوونی ەەیە، کە تایبەتمەندییەکانی شوناسەکەی دیاری دەکەن، ئەگەر شوناس و بەەاکان لە کۆمەڵگە زەوت بکرێت، دەبێتە قەوارەیەکی جیاواز، کە لە جەوەەر و بنەڕەتی خۆی دوور دەکەوێتەوە، ئەمە گرنگترین کێشەیە کە زۆرینەی کۆمەڵگەکان لە سەرانسەری ناوچەکە ڕووبەڕووی بوونەتەوە.\nئەوەش دەخاتەڕووو، کە زۆرێک لە توێژینەوە پەیوەندیدارەکان ئاماژە بەوە دەکەن، کە نزیکەی ٩٧٪ی مێژووی مرۆڤایەتی دەکەوێتە چوارچێوەی ئەو کۆمەڵگایەی کە دەتوانرێت پێی بڵێین کۆمەڵگەیەکی سروشتی (نیۆلۆتیک)، کە بۆ ماوەی دەیان ەەزار ساڵ بەردەوام بووە، لە کاتێکدا ٣٪ـەکەی دیکە شاەیدی دیاردەی کۆمەڵگەی چینایەتییە کە خۆی لە (دەوڵەت، پیاوسالاری، دەسەڵاتخواز) دەبینێتەوە و تەمەنی نزیکەی پێنج ەەزار ساڵە.\nدەشڵێت: ئەوەی کۆمەڵگەی چینایەتی/دەوڵەتی لە کۆمەڵگەی سروشتی جیا دەکاتەوە، دابەزینی پێگەی ژنانە، لەگەڵ ئەوەشدا بڵاوبوونەوەی چەندین دیاردەی نەرێنییە بەتایبەت لە دیاردەی تووندوتیژی دژی ژنانەوە تا دەگاتە کوشتن، ئازاردان، دەستدرێژیی، ەەراسانکردن، بێبەشکردن لە بنەماکان ماف و ئازادییەکان، تەنانەت تیرۆری سیاسی، ئەمە جگە لە کاریگەریی شەڕەکانی برسێتی، ەەژاری، ئاوارەبوون، نەزانی، گۆڕانی دیمۆگرافی و کارەساتی مرۆیی دیکە، کە بە دابەزاندنی پێگەی ژنان تێیدا، ئەخلاق و بەەاکانی کۆمەڵگا دادەبەزن.\nبوشرا عەلی باس لە چۆنییەتی ڕۆڵگێڕانی ژنان دەکات لە بەدیەێنانی گۆڕانکاریی دیموکراسیی لە کۆمەڵگەدا، کە پۆلێنی کردووە بۆ چەند خاڵێک، لەوانە؛\n١- لە خانەی “خێزان/بنەماڵە”ەوە دەست پێدەکەین، کە لە کۆمەڵگەی چینایەتی/دەوڵەتدا بەپێی دیدگای پیاوسالاریی پاوانخواز دروستبووە، تیایدا پیاو بوو بە “سەری ماڵ”، ژنەکەش ڕۆڵی پێچەوانە کرایەوە بەشێوەیەک یان لە ماڵەوە دانیشێت یاخود لە دەرەوە کارێکی زۆ ەەرزان بکات، ئەمە کۆیلایەتیی ژنانی دوو ەێندە چەسپاو و وردتر کرد، لە بەرامبەردا پاوانخوازی پیاو چەسپێندرا، ژمارەی زۆری منداڵی نێر لە ماڵەکەدا بوو بە نیشانەی پیاوسالاریی و بەەێزیی پیاوەکە و بەردەوامی ڕەچەڵەکییەکەی. بۆ چارەسەر؛ پێویستە گۆڕانکاری دیموکراسی لە بنەماڵەدا بەدیبەێندرێت، بەجۆرێک کە پشت بە ژیانێکی بەشداریی ئازادانە و یەکسانی نێوان ڕەگەزەکان ببەستێت، بۆ ئەوەی پەیوەندییەکانی تێدا یەکسان و دادپەروەرانە بێت، بۆ ئەوەی نەوەیەکی تەندروست پێ بگەیەندرێت.\n٢- بە درێژایی مێژوو، تا زیاتر ئەخلاق و بەەا ئەخلاقییەکانی کۆمەڵگایەک کراونەتە ئامانج، “یاسا”ی تاکڕەو زیاتر جێگەیان گرتووەتەوە، بەم پێیە، بۆ نەەێشتنی ەەموو جۆرە جیاکارییەک لە دژی ژنان لە یاسا و دەستوورە نەتەوەییەکان لە وڵاتە جۆراوجۆرەکانی ناوچەکەدا، پێویستە درێژە بە خەباتی سەرسەخت و بەەێزی ژنان بدرێت، لە ڕووی یاسایی و دەستوورییەوە.\n٣- بۆ ئەوەی ژنان لە پێگە و ناوەندەکانی بڕیاردا بتوانن بەشداری بکەن، لە کاتی ئاشتی و شەڕدا بە ەەمان شێوە، پێویستە ەێزێکی فشاری ڕێکخراوەیی کاریگەر و بەەێز بۆ ژنان پێکبەێنرێت، داوا لە دەسەڵات و حکومەتەکان بکرێت بۆ جێبەجێکردنی ڕێککەوتننامە و پەیماننامە نێودەوڵەتییەکان سەبارەت بە مافەکان مرۆڤ بەگشتی و مافەکانی ژنان بە تایبەتی.\n٤- سەبارەت بەبواری پەروەردە كە دەتوانین بەكۆی هەوڵەکانی كۆمەڵگە بۆ پەروەردەکردنی ئەندامەكانی بەگشتی و گەنجەكانی بە تایبەتی پێناسە بكەین، تا هۆشیاریی و مەعریفە بە تایبەت مێژووی ناوخۆیی و ناوچەیی و جیهانی و واقیعی کۆمەڵایەتی قووڵتر بێت، کۆمەڵگا هۆشیارتر دەبێت، تا نەزانی لەم بوارەدا زیاتر بێت، نامۆبوون لە خود و شوناس زیاتر دەبێت، لێرەوە ژنان ڕۆڵێکی سەرەکییان هەیە لە گواستنەوەی زانیاریی دروست بۆ نەوەکان، بە شێوەیەک کە یەکسانی ڕەگەزی بەرەوپێش ببات و جیاکاریی نەهێڵێت.\n٥- پێویستە سەرلەنوێ بیر لە میدیا و پڕوپاگەندە و ئەدەب و هونەر بکرێتەوە، بەو پێیەی ئەم کەرتانە لە فۆڕمە باوەکاندا، دەبنە هۆی بەکارهێنانی ژنان و گۆڕینی بۆ کاڵایەکی قازانجبەخش بە باشترین شێوە، ژنان دەبێ ئەو چەشنە چەقبەستووە زاڵە تێکبشکێنن بۆ گەیاندنی وێنەی دروستی ژنان، کە بەردەوام خەباتکار و ماندوونەناسن.\n٦- هەوڵی پیشەسازیی بە ئامانجی دەستەبەرکردنی ئاسانترین و خێراترین و گەورەترین قازانج، یەکێکە لە مەترسییە گەورەکان کە هەڕەشە لە بوونی کۆمەڵگا دەکات و دەبێتە هۆی تێکدانی ژینگە و پیسبوونی کەشوهەوا، ئەم هەوڵە لە ئەقڵییەتێکی قازانج ویست و پاوانخوازەوە سەرچاوە دەگرێت، لێرەوە ژنان بەرپرسیارێتییەکی گەورەیان لە ئەستۆدایە بۆ گەیشتن بە هاوسەنگییەکی گونجاو لە نێوان گوند و شار و سنووردارکردنی بڵاوبوونەوەی دیاردەی کۆمەڵگەی بەکاربەر و تاکی بەکاربەر و دروستبوونی هاوڵاتیی بەرهەمدار و چالاک و داهێنەر.\n٧- لە بواری ئابووریشدا، کەڵەکەبوونی سەرمایە بووەتە دیاردەیەکی پاتۆلۆژی کە پایەکانی ئابووری کۆمەڵایەتی ڕاستەقینە لەناو دەبات، هەروەها ژنان لە زۆر کەرت دوور دەخاتەوە، یان دەیکاتە کارێکی هەرزان، لێرەوە گەڕاندنەوەی مانای ڕاستەقینەی ئابووریی و داڕشتنی سیاسەتێکی ئابووریی کۆمەڵایەتی و بەشداریی مۆدێرن و تەندروست، دڵنیایی دەدات لەوەی کە ژنانیش وەک پیاوان چالاک و کاریگەر و بەرهەمداردەبن.\n٨- بۆ مسۆگه‌ركردنی به‌رده‌وامیی سەقامگیریی كۆمه‌ڵگە، ژنان ده‌بێت ڕۆڵی كارا له بواری به‌رگری لەخۆکردندا بگێڕن، تەنانەت گوڵەبەڕۆژەش بە دڕکەکانی بەرگری لە خۆی دەکات، بۆیە پێویستە دامەزراوەی ژنان هەبن کە ماف و ئازادییە سەرەتاییەکانی ژنان بپارێزن و کاریگەرییەکانیان لەناو کۆمەڵگادا مسۆگەر بکەن و دەرفەتیان بۆ بڕەخسێت، کە خۆیان بڕیار لەسەر کاروباری خۆیان بدەن، هەروەها ڕۆڵی پێشەنگ بگێڕن لە چارەسەرکردنی پرسە نیشتمانییە گشتیەکانیشدا.\nلە کۆتاییدا بوشرا عەلی دەڵێت: چالاکییە فیکری، زانستی، پیشەسازی، ژینگەیی، کشتوکاڵیی، سیاسی و ئابوورییەکان هەموویان پێویستیان بە کۆنترۆڵ و ستانداردی ئەخلاقی بەرزە، کە خۆی لە ئازادیی ژناندا دەبینێتەوە، بۆ ئەوەی سیاسەتێکی کۆمەڵایەتیی دروست و ژینگەدۆست بەرجەستە ببێت.


سه‌رۆک وه‌زیرانى پێشوترى تورکیا مه‌سعود یڵماز، دواى ململانێیه‌کى زۆر له‌گه‌ڵ نه‌خۆشى شێرپه‌نجه‌دا ئه‌مڕۆ هه‌ینى گیانى سپارد.\nئه‌مڕۆ هه‌ینى 30ى تشرینى یه‌که‌مى 2020، ئاژانسى هه‌واڵیى سه‌باح رایگه‌یاند، به‌یانى ئه‌مڕۆ مه‌سعود یڵماز، سیاسه‌تمه‌دارى دیارى تورکیا که بۆ ماوه‌ى چه‌ندین ساڵ سه‌رۆک وه‌زیرانى وڵاته‌که بووه له نه‌خۆشخانه گیانیله‌ده‌ستداوه.\nله‌ماوه‌ى ساڵانى دواییدا یڵماز دۆخى ته‌ندروستى خراپبوه و چه‌ند رۆژێک له‌مه‌وبه‌ر به نه‌شته‌رگه‌رى گرێیه‌کى شێرپه‌نجه‌ییان له جه‌سته‌ى ده‌رهێناوه، به‌یانى ئه‌مڕۆش له نه‌خۆشخانه‌یه‌کى ئیستانبوڵ گیانى سپاردوه وه‌ک میدیاکانى تورکیا باسیان کردووه.\nیڵماز ساڵى 1947 له ئیستانبوڵ له‌دایکبوه و سه‌رۆکى پارتى نیشتیمانیى تورکیا بوه له‌نێوان ساڵانى 1991 بۆ 2002، دواتریش سێ جار پۆستى سه‌رۆک وه‌زیرانى وڵاته‌که‌ى به‌ده‌ستهێناوه، دو جارى یه‌که‌م ته‌نها چه‌ند مانگێک پۆسته‌که‌ى به‌ده‌سته‌وه بوه، به‌ڵام جارى سێهه‌م له 1997 هه‌تا 1999 له پێگه‌ى سه‌رۆکایه‌تى وه‌زیراندا ماوه‌ته‌وه.


14/10/18 ئێرسکواکس 0 - 0 کروز ئازول زانیاری زیاتر لەسەر ئەم یارییە\n21/10/18 ئێرسکواکس 0 - 0 کۆلۆرادۆ ڕاپیدس زانیاری زیاتر لەسەر ئەم یارییە\n28/10/18 سیاتێل ساوندێرس 2 - 1 ئێرسکواکس بینینی ڕووداوەکان زانیاری زیاتر لەسەر ئەم یارییە\n09/02/19 Reno 1868 3 - 0 ئێرسکواکس زانیاری زیاتر لەسەر ئەم یارییە\n16/02/19 ئێرسکواکس 3 - 0 Los Angeles FC زانیاری زیاتر لەسەر ئەم یارییە\n24/02/19 ئێرسکواکس 00 : 45 سیاتێل ساوندێرس زانیاری زیاتر لەسەر ئەم یارییە\n03/03/19 ئێرسکواکس 04 : 00 مۆنتێریال ئیمپاکت زانیاری زیاتر لەسەر ئەم یارییە\n10/03/19 ئێرسکواکس 02 : 00 Minnesota United زانیاری زیاتر لەسەر ئەم یارییە\n16/03/19 نیویۆرک رب. 20 : 30 ئێرسکواکس زانیاری زیاتر لەسەر ئەم یارییە\n30/03/19 ئێرسکواکس 20 : 30 Los Angeles FC زانیاری زیاتر لەسەر ئەم یارییە\nفرانسۆیس ئافۆلتێر 27 years old 0 0\nF. Jungwirth 30 years old 0 0\nL. Fernandes 23 years old 0 0\nA. Godoy 29 years old 0 0\nM. López 19 years old 0 0\nV. Qazaishvili 26 years old 0 0\nJudson 25 years old 0 0\nد. هۆیسن 28 years old 0 0\nM. Thiaw 24 years old 0 0\nC. Wondolowski 36 years old 0 0


◄ ئەنجام: Found 939, page 1 of 94 Items per page: 🗐 1 🗐 5 🗐 10 🗐 25 🗐 50 🗐 100\n📅 00-01-2002 رێکەوت و رووداو\n- نورییە کەسپیری ئەندامی سەرکردایەتیی پکک داوای پە [ زێدە... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:25\n👁 ئەڤ بابەتە 8,631 جار هاتیە دیتن\n📅 00-12-1964 رێکەوت و رووداو\n👁 ئەڤ بابەتە 4,347 جار هاتیە دیتن\n- روودانی شەڕێک لە نێوان پێشمەرگەکانی شۆڕشی ئەیلوو [ زێدە... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:18\n👁 ئەڤ بابەتە 33,309 جار هاتیە دیتن\n📅 01-02-2016 رێکەوت و رووداو\n📅 دەمێ تومارکرنێ Feb 1 2016 6:59PM\n- فەرمانبەران و مامۆستایانی پەیمانگای تەکنیکی چەمچ [ زێدە... 👁] ✖ ✖ 2 4 ✔ 99% ✍ هـ.ب. 1-2-2016 18:59:02\n📅 01-03-2018 رێکەوت و رووداو\n📅 دەمێ تومارکرنێ Mar 1 2018 12:00AM\n👁 ئەڤ بابەتە 6,612 جار هاتیە دیتن\nباکووری کوردستان - دادگای تورک سزای دوو ساڵ و شەش [ زێدە... 👁] ✖ ✖ 15 4 ✔ 99% ✍ هـ.ب. 1-3-2018 0:00:00\n👁 ئەڤ بابەتە 11,819 جار هاتیە دیتن\n👁 ئەڤ بابەتە 9,324 جار هاتیە دیتن\n👁 ئەڤ بابەتە 42,651 جار هاتیە دیتن


بەهاری 98، وەرزێکی نوێ لە سەرکوت و پێشێلکردنی مافی مرۆڤ – خۆڕاگری\n[ ۱۳۹۸/۰۸/۰۱ ] بەندکراوێکی سیاسی کورد پاش ١٠ ساڵ ئازاد کرا\tهەواڵ\n[ ۱۳۹۸/۰۸/۰۱ ] سەید ڕەزا ئەحمەدی بۆ بەندیخانەی ناوەندیی نەغەدە گوازرایەوە\tهەواڵ\n[ ۱۳۹۸/۰۸/۰۱ ] سەپاندنی حوکمی زیندانی بە سەر پێنج دەسبەسەرکراوی کورددا\tهەواڵ\n[ ۱۳۹۸/۰۷/۲۵ ] دەستبەسەرکرانی لانیکەم ٥ هاووڵاتی لە ئورمیە\tهەواڵ\n[ ۱۳۹۸/۰۷/۲۵ ] بەیاننامەی ژنانی سیاسی، لە بەندیخانەی “ئێڤین”ی تاران\tهەواڵ\nHomeهەواڵبەهاری ۹۸، وەرزێکی نوێ لە سەرکوت و پێشێلکردنی مافی مرۆڤ\nبەهاری ۹۸، وەرزێکی نوێ لە سەرکوت و پێشێلکردنی مافی مرۆڤ\n[ ڕاپۆرتی بەشێک لە پێشێلکاریی مافی مرۆڤ لە ڕۆژهەڵاتی کوردستان بەهۆی دەزگای قەزایی، هێزە چەکدارەکان و ناوەندە ئەمنیەتییەکانی کۆماری ئیسلامیی ئێرانەوە ]\nکوردستانی ئێران لە سێ مانگی بەهاری ۱۳۹۸ و لە وەرزی یەکەمی ئەمساڵدا هەمدیسان وەک ساڵان و وەرزەکانی ڕابردوو بەشی شێری لە سەرکوتکاریی کۆماری ئیسلامی و پێشێلکردنی مافی مرۆڤ لە هەموو بەستێنە سیاسی، مەدەنی، کۆمەڵایەتی و ئابوورییەکاندا پێ‌بڕا.\nبەپێی ئەو داتا و زانیار‌ییانەی ناوەندی مافی مرۆڤ بۆ ڕۆژهەڵاتی کوردستان لای خۆی تۆماری کردوون، لە ماوەی سێ مانگی بەهاردا زیاتر لە ۳۸۶ حاڵەتی پێشێلکردنی زبری مافی مرۆڤ لە کوردستان ڕووی داوە.\nلە ماوەی ئەم سێ مانگەدا لانیکەم۷۰ کۆڵبەر و کاسبکاری ناوچە سنوورییەکانی کوردستان بوونەتە قوربانیی سیاسەتی پەرەنەسەندنی کوردستان لە ڕووی ئابووری و، ڕەفتاری دوژمنکارانەی کۆماری ئیسلامیی ئێران دەرحەق بە گەلی کورد کە ناوەندی مافی مرۆڤی ڕۆژهەڵاتی کوردستان ناو و ناسناوی ۵۶ کەس لەوانی تۆمار کردوە. لەو ۵۶ کەسە ۲۴ کەس کوژراون و ۳۲ کەسیش بریندار بوون. له‌و ۲۴ کۆڵبەر و کاسبکاره کە کوژراون، ۱۵ کەسیان بە تەقەی ڕاستەوخۆی هێزە چەکدارەکانی کۆماری ئیسلامیی ئێران گیانیان له‌ده‌ست داوه، ۵ کۆڵبەر و کاسبکاریش بەهۆی ڕاوەدوونانی هێزە چەکدارەکان و لە ئاکامی بەربوونەوە لە بەرزایی یان وەرگەڕانی ترۆمبیلەکانیان مردوون و ۴ کۆڵبەریش بەهۆی کەوتنە ژێر ڕنوو و مانەوە لە سەرما و بەستەڵەکی سەرەتای ساڵدا لە سەرما ڕەق هەڵاتوون. لەو 32 کۆڵبەرەش کە بریندار بوون، ۳۰ کۆڵبەریان بە تەقەی ڕاستەوخۆی هێزە چەکدارەکانی کۆماری ئیسلامی بریندار بوون، کۆڵبەرێکیان بەهۆی تەقینەوەی مین لە بن پێیدا بریندار بووە و کۆڵبەریش بەهۆی ڕاوەدوونانی هێزە چەکدارەکان و لە ئاکامی بەربوونەوە لە بەرزایی بریندار بووە.\nکوژران و برینداربوونی لانیکەم ئەم ۷۰ کۆڵبەر و کاسبکارەی کورد لە وەرزی یەکەمی ئەمساڵ لە حاڵێکدایە کە لە ماوەی ساڵی ڕابردووشدا ۲۴۲ کۆڵبەر و کاسبکاری کورد بەهۆی تەقەی ڕاستەوخۆ، تەقینەوەی مین، بەربوونەوە لە بەرزایی لە سۆنگەی ڕاوەدوونان و هەروەها ڕەق‌هەڵاتن لە سەرما گیانیان لەدەست دابوو و بریندار ببوون و لەو ۲۴۲ قوربانییە ۸۰ کەسیان کوژرابوون و ۱۶۲ کەسیش بریندار ببوون.\nهەر لە ماوەی ئەم سێ مانگەدا ۱۰۶ کەس لە خەڵکی ئاسایی و چالاکانی مەدەنی و سیاسی لەلایەن دەزگا ئەمنیەتییەکانەوە بە تۆمەتی چالاکیی ئەمنیەتی و سیاسی لە دژی کۆماری ئیسلامی و بەرژەوەندییەکانی ئەو ڕێژیمە گیراون. ژمارەیەک لەوان دوای لێکۆڵینەوە و لێپێچینەوەکانی ناوەندە ئەمنیەتییەکان تا کاتی دادگاییکرانیان بە دانانی بارمتە ئازاد کراون و ۲۷ کەس لەوان حوکمی ۵ مانگ تا ۲۰ ساڵ (سەرجەم ۹۷۱ مانگ) زیندانییان بەسەردا سەپاوە.\nگرتنی لانیکەم ۱۰۶ کەس و حوکمدانی ۲۷ کەس لەوان لە ماوەی سێ مانگی بەهاری ئەمساڵ لە حاڵێک دایە کە پارەکەش لانیکەم ۶۴۱ کەس لە خەڵکی ئاسایی و چالاکانی مەدەنی و سیاسی لەلایەن دەزگا ئەمنیەتییەکانەوە بەتۆمەتی چالاکیی ئەمنیەتی و سیاسی لە دژی کۆماری ئیسلامی و بەرژەوەندییەکانی ئەو ڕێژیمە گیرابوون. لەو ۶۴۱ کەسەی لە ماوەی ساڵی ڕابردوودا دەسبەسەر کرابوون، لانیکەم ۱۶۵ کەسیان دادگایی و سزای لە شەش مانگ تا سزای درێژخایەنی ۳۰ ساڵ زیندانیان بەسەردا سەپابوو. هەروەها ۵ بەندکراوی کوردیش بەتۆمەتی موحاربە و ئەندامەتیی حیزبە کوردییەکانی ئۆپۆزیسیۆنی ڕێژیم سزای ئێعدامیان بەسەردا سەپابوو و ۳ بەندکراوی کوردیش لەژێر ئەشکەنجەدا و لە گرتووخانەکانی ناوەندە ئەمنیەتییەکاندا گیانیان لێ ئەستێندرابوو.\nهەروەها لە ماوەی سێ مانگی بەهاری ئەمساڵدا لانیکەم ۷ بەندکراوی کورد کە بە تاوانی کوشتنی بەئانقەست حوکمی ئێعدامیان بەسەردا سەپابوو، لە زیندانەکانی سنە، کرماشان، زەنجان و مەراغەدا زەنجان لە دار دراون. دەزگای قەزایی کۆماری ئیسلامی ساڵی ڕابردووش لانیکەم ۴۹ زیندانیی کوردی لە دار دابوو کە به‌پێی ڕێژه‌ی حه‌شیمه‌تی کورد له ئێران و ئاماری ئێعدامه‌کان له‌و وڵاته، دەبینین له‌و بوارەی پێشێلکردنی مافی مرۆڤیشدا کورد هه‌ر به‌شی شێری به‌رکه‌وتوه.\nلە ماوەی سێ مانگی سەرەتای ئەمساڵدا تەقینەوەی مینە لەکارنەخراوەکانیش لە کوردستان زیاتر لە ۱۴ قوربانیی وەرگرتووە کە ناوەندی مافی مرۆڤی ڕۆژهەڵاتی کوردستان شوناسی ۸ کەس لەوانی ئاشکرا کردووە. لەو ۸ قوربانییەی تەقینەوەی مین کە ناویان ئاشکرا کراوە یەک کەسیان گیانیان لە دەست داوە و ۷ کەسیش بریندار بوون. تەقینەوەی مین لە ساڵی ڕابردووشدا لانیکەم ۴۸ قوربانیی وەرگرتبوو کە لەو ۴۸ کەسە ۳۷ کەسیان بریندار و نقوستان ببوون و ۱۱ کەسیشیان گیانیان لەدەست دابوو.\nهەر لەو ماوەیەدا، واتە وەرزی یەکەمی ئەمساڵدا زیاتر لە ۲۹ کرێکاری کورد لە کوردستان و ناوچەکانی دیکەی ئێران بوونەتە قوربانیی ڕووداوی کار و ۸ لەوان بەهۆی جۆراوجۆری ڕووداوی کار گیانیان لە دەست داوە. ئاماری خۆکوژییەکانیش لە کوردستان بەهۆی پەرەسەندنی خەمۆکی و قەیرانەکانی بێکاری و ئابووری و هەروەها؛ کەمتەرخەمیی دامودەزگا دەوڵەتی و حکوومییەکانەوە لە ماوەی ئەو سێ مانگەی بەهاردا دیار و بەرچاو بوو. لە ماوەی ئەم سێ مانگەدا هەر نەبێ ۹۶ کەس لە کوردستان خۆیان کوشتووە کە ناوەندی مافی مرۆڤی ڕۆژهەڵاتی کوردستان شوناسی ۷۲ کەس لەوانی تۆمار کردوە. شایانی باسە لە ساڵی ڕابردووشا لانیکەم ۱۷۰ کەس لەو سەدان کەسەی هەوڵی خۆکوشتنیان دابوو، بەداخەوە هەوڵەکانیان سەرکەوتوو ببوو کە ۶۲ کەسیان پیاو و ۱۰۸ کەسیان ژن بوون.\nلە کۆتاییدا ئەو ئامار و زانیارییانەی ناوەندی مافی مرۆڤ بۆ ڕۆژهەڵاتی کوردستان لەسەر پێشێلکردنی مافی مرۆڤ لە کوردستانی ئێران بڵاوی کردۆتەوە تەنیا ئەو بەشە لەو حاڵەتانە دەگرێتەوە کە هەواڵ و زانیارییەکان بە ئاشکرا بەمیدیایی کراون و لە لایەن سەرچاوە باوەڕپێکراوەکانەوە ئاماژەیان دراوەتێ، ئەگینا ئەو ناوەندە پێی وایە کە ئاماری ورد و درووستی پێشێلکاریی مافی مرۆڤ لە کوردستان بەهۆی کۆماری ئیسلامیی ئێران زۆر زیاتر لەو ئامارەیە کە ده‌خرێته به‌رچاو.\nبۆ وردەکاریی زیاتری ئەم ڕاپۆرتە سەردانی ئەم لینکە بکەن:\nڕاپۆرتی پێشێلکردنی مافی مرۆڤ لە ڕۆژهەڵاتی کوردستان له سێ مانگی بەهاری ۱۳۹۸ی هەتاویدا\nمحرومیت زوج روزنامەنگار دربند از تماس با یکدیگر\nآزادی زوج دستفروش و فعال رسانه ای با تودیع قرار کفالت\nبەندکراوێکی سیاسی کورد پاش ١٠ ساڵ ئازاد کرا\nسەید ڕەزا ئەحمەدی بۆ بەندیخانەی ناوەندیی نەغەدە گوازرایەوە\nسەپاندنی حوکمی زیندانی بە سەر پێنج دەسبەسەرکراوی کورددا\nدەستبەسەرکرانی لانیکەم ٥ هاووڵاتی لە ئورمیە\nبەیاننامەی ژنانی سیاسی، لە بەندیخانەی “ئێڤین”ی تاران\nدەستبەسەر کرانی لانیکەم سێ هاووڵاتیی کورد لە پیرانشار\nگرتن و دەسبەسەر کردنی چالاکانی سیاسی و مەدەنی لە ڕۆژهەڵاتی کوردستان\nدەستبەسەر کرانی شەش هاووڵاتی خەڵکی جوانڕۆ بە تۆمەتی هەوڵدان بۆ بەرێوەچوونی خۆپیشاندان دژی لەشکەرکێشی تورکیا\nCopyright © 2019 | XORAGRI


رۆژی مەعەلیم: وەبیرهێنەرەوەی بەردەوامیی خەباتی دوورو درێژی موعەلیمان – رادیو ده‌نگی ئازادی و یه‌كسانی\nرۆژی مەعەلیم: وەبیرهێنەرەوەی بەردەوامیی خەباتی دوورو درێژی موعەلیمان\nلە ئێران رۆژی ١٢ی خاکەلێوە بە رۆژی موعەلیم ناسراوە. ساڵی ١٣٤٠ لە ئاوا رۆژێکدا هەزاران موعەلیم بە داواکاری زیاد کرانی حقوقی مانگانە لە بەهارستان کۆبونەوە و داواکاری ئه‌وه بوون چاویان بە سەرۆکی مەجلیس بکەوێت. هێزە سەرکوتگەرەکانی حکومەتی پەهلەوی سەرەتا بە باتۆم و ئاوپاشین بە کۆبونەوەی موعەلیمە ناڕازیەکاندا ئەوانیان دایەبەر هێرش. سەرۆکی کەڵانتەری بەهارستان، سەرگورد ناسر شەرستانی بەرەو رووی موعەلیمانی تێکۆشەر لەوانە ئەبوالحەسەن خانعەلی موعەلیم و خوێندکاری دەورەی دۆکتورای فەلسەفە لە تاران، تیرئەندازی کرد. گوللەی ئەم بەکرێگیراوە وەسەری ئەم موعەلیمە خەباتکارە کەوت و بوو بەهۆی گیان لەدەستدانی. دوو موعەلیمی تریش بریندار بوون. رۆژی ١٨ ی گوڵانی هەر ئەو ساڵە لە کۆبونەوەیەکی گەورەی موعەلیمەکاندا قەتعنامەیەک دەرکرا کە تێیدا رۆژی ١٢ ی گوڵانی تێدا پیرۆز ڕاگیرا و بیرەوەری موعەلیمانی مانگرتوو لەگەڵ موعەلیمی گیانبەخت کردو دوکتور خانعەلی وەک رۆژی موعەلیم ڕاگەیەندرا کە وترا لەم رۆژەدا هەموو ساڵێک سەرجەم مەدرەسەکان و دامەزراوە فەرهەنگیەکان لەسەرتاسەری وڵاتدا دابخرێن. لە حکومەتی پەهلەویدا ئەم رۆژە بەناوی موعەلیمەوە بە ڕەسمیەت ناسرا.رۆژی ١١ ی گوڵانی ساڵی ١٣٥٨ مورتەزا موتەهەری سەرۆکی شوڕای ئینقلابی ڕژیمی ئیسلامی و یەکێک لە نەزەریەپەردازانی کۆنەپەرستی ئیسلامی تیرۆر کرا. ڕژیمی تازە دەفەتەکەی بە غەنیمەت زانی و ١٢ ی گوڵان رۆژی موعەلیم و دەستپێکی حەفتەی موعەلیمی بەناوی ئەوەوە نووسی. ئەم گۆڕین و ئاوەژوو کردنەوەی مێژوە قەت لە لایەن کۆمەڵگەی مەعەلیمانی ئێرانەوە قەبوڵ نەکرا و خەڵک هەروا مەرگی موعەلیمی گیانبەختکردو دوکتور خانعەلی بە گونجاو بۆ ناونانی ئەو رۆژە دەزانن.بەپێی ئاخرین هەڵسەنگاندنەکان لە ساڵی ٩٣ دا ژمارەی سەجەم موعەلیم و کارمەندانی ئاموزش و پەروەرش یەک ملیۆن و ١٣ هەزار و ٦٥٥ کەس بوون. لەم ژمارەیە تەقریبەن ٧٠٠ کەسیان موعەلیمن. بە بەراوردێکی زۆر خۆش بینانە زیاتر لە سێ لەسەر چواری ئاموزگارەکان لەژێر هێڵی هەژاریدا دەژین. لەپاڵ ئەم دەستەیە لە موعەلیمانی زەحمەتکێشدا کۆمەڵێک لە جاسوسان و تەربیەت کراوانی ڕانت خۆری حەوزەکان بوونیان هەیە کە وەزعیان باشە. ئەمانە بەرپرسی ئیجرای تەرحە دژی فەرهەنگی و سوکایەتی ئامیزەکانی ڕژیمن لە ناوەندە ئاموزشیەکاندا. ئەم تەرحانە لە ناخی خودی وەزارەتی ئاموزش و پەروەرشدا لە لایەن حەوزەکان، ناوەندەکانی تەبلیغاتی ئیسلامی، دەستگا سیخریەکانی سپا، بەسیج و وەزارەتی ئیتلاعاتەوە ئامادە و ئیجرا دەکرێن. بێجگە لە موسیبەتی هەژاری و بوونی کۆمەڵێک لە جاسوسان و کۆنەپەرستان، موعەلیمەکانیان ناچار کردوە تا کۆمەڵێک دەرس بە ناوەرۆکی خورافی و لێوانلێو لە درۆ و تەحریف تەحویلی دانش ئاموزانی سەدەی بیست و یەکەم بدەن کە ئەمەش خۆی بۆ موعەلیمە شەریف و ئازادی خوازەکان موسیبەتێکی گەورەیە.\nموعەلیمانی ئێران بە هەبوونی پێشینەیەکی خەباتکارانەوە هەمیشە ناڕەزایەتی خۆیان بەرانبەر بە وەزعی مەجود دەربڕیوە و بۆ باشتر کردنی بارودۆخی بەڕێچون، شوغڵی و سیاسیان تێکۆشاون. هەوڵ و خەباتی موعەلیمانی تێکۆشەر و شۆڕشگێڕ لە کۆتاییەکانی ساڵی ٩٣ دا جۆڵەیەکی نوێی بەخۆیەوە بینی.رۆژەکانی ٣٠ مانگی بەفرانبار و ئەوەڵی ڕێبەندان رۆژی ناڕەزایەتی سەرتاسەری مەعەلیمان بوون. سێی مانی ڕەشەمە، موعەلیمانی ئێران لە حەرەکەتێکی ناڕەزایەتی دەربڕیندا لەگەڵ پەرستاران لەبەردەم مەجلیس کۆبونەوە. رۆژی ١٠ ی ڕەشەمە رۆژی ناڕەزایەتی سەرتاسەری موعەلیمان بوو. ناڕەزایەتی و کۆبونەوەی مامۆستایان لە ٢١ تا ٢٤ ی ڕەشەمە لە هێندێک لە شارەکاندا درێژەی کێشا. کۆبونەوەی ناڕەزایەتی هەزاران کەس لە موعەلیمانی ناڕازی لە سەرتاسەری ئێراندا، لە رۆژی ٢٧ ی خاکەلێوەی ٩٤ لە بەردەم ئیدارەی ئاموزش و پەروەرش لە زومڕەی سازماندراو ترین خەباتی مامۆستایان بووە کە پشتیوانیەکی بەرینی کۆمەڵایەتی بەدەست هێنا.داواکاری زیاد کرانی حقوق، باشتر بوونی بارودۆخی کاریی، ئازادی موعەلیمانی زیندانی و بردنەسەری کەیفیەتی ئاموزش و هەڵوەشاندنەوەی سیاسەتی خوسوسی سازی ئاموزش و پەروەرش بەشێک لە داواکاری کرێکان بوو. لە پاڵ ئەم داواکاریانەدا باشتر بوونی بارودۆخی مامۆستایانی حەق التەدریسی و موعەلیمانی پێش دەبستانی و شیرکەتیەکانیش بابەتی داواکاری مەمۆستایان بووە: موعەلیمانی حەق التەدریسی بە حەقوقی گەلێک کەمتر لە موعەلیمانی ڕەسمیەوە کاردەکەن و لە ئەمنیەتێکی شوغڵی زۆر لە خوارترەوە بەهرەمەندن. بەستنی قەراردادی ئیستخدامی ڕەسمی لەگەڵ ئاموزش و پەروەرش یەکێک لە داواکاریە سەرەکیەکانی مامۆستایانە. لەگەڵ ئەمانەدا گرفتی حەقدەستە دواخراوەکان لە زومڕەی خاڵەکانی ناڕەزایەتی ئەو موعلیمانەیە کە گەلێک جار بۆ وەرگرتنی لە کاتی خۆیدای حەقدەستەکان دەستیانداوەتە دەربڕینی ناڕەزایەتی.مامۆستایانی پێش دەبستانی و شیرکەتیش کە بە وەسیلەی شیرکەتە پەیمانکاریەکانەوە کار بۆ ئاموزش و پەروەرش دەکەن داواکارن ببن بە قەراردادی ڕاستەوخۆ. ئەم مامۆستایانەش حەقوقێکی گەلێک کەمی نزیک بە ٢٠٠ هەزار تمەن لە مانگدا و لە هێندێک حاڵەتدا تەنانەت کەمتر لەوەش وەردەگرن و بە بیمەی ١٠ تا ٢٠ رۆژەوە کاردەکەن.کاردانەوەی ڕژیم بە ناڕەزایەتی مامۆستایان، هەروا سەرکوت، هەڕەشە، کرداری سیخوڕی کردن لەنێو موعەلیماندا و هەوڵدان بۆ نانەوەی دوبەرەکی لە نێوانیاندا بووە؛ رەسول بوداغی و مەحمود باقری هەروا لە زینداندان و بەپێی هەواڵەکان ڕژیم سەرگەرمی پەروەندە سازی زیاترە لەدژی ڕەسوڵ بوداغی. لەگەڵ ئەمانەشدا لە جەریانی ناڕەزایەتی مامۆستایاندا چەندین کەس لەوان گیراون و بانگ کراون؛ لەوانە سولەیمان عەبدی لە ئەوەڵی مانگی ڕێبەنداندا لە سەقز بانگ کراو گیرا و هەروەها دوو موعەلیمی تر هەرلەم شارە بانگ کراون. ئاخرین دەستگیری لەم جۆرە گرتنی ” عەلیڕەزا هاشمی” دەبیری سازمانی موعەلیمانی ئێرانە. عەلیڕەزا هاشمی لە ساڵی ٨٩ دا بە پەروەندە سازی باو لە وەزاڕەتی ئیتلاعات و بە بیانوی ” کۆبونەوە و پیلان گیڕان بە ئامانجی تێکدانی ئەمنیەتی میللی” و ” تەبلیغ لەدژی نیزام” لە دادگایەکی فەرمایەشیدا بە ٥ ساڵ زیندان مەحکوم کرا. ڕژیم ئیجرای حوکمەکەی تا ٣٠ مانگی خاکەلێوەی ٩٤ وەدواخست. کۆماری ئیسلامی بێجگە لە پەروەندە سازی کردن بۆ مامۆستایانی تێکۆشەر لە لایەن ئیدارەی ئیتلاعاتەوە لە دەرکردنی حوکم بۆ مامۆستایانی بەشدار لە ئاکسیۆنەکاندا کەڵک لە هەیئەتەکانی ناکۆکی ئیداریش وەردەگرێت. بەم جۆرە ئەو موعەلیمانەی لەلایەن ڕژیمەوە بێکار کراون دەکەونەژێر چاودێریەوە.خەبات، ناڕەزایەتی و متالباتی ئاموزگاران هەمیشە جێگای پشتیوانی پێشڕەوانی کرێکاری ئێران بووە. ئەم پشتیوانیە لەوانە و هەمیشە لە قەتعنامەکانی رۆژی جیهانی کرێکاری تەشەکولە کرێکاریەکاندا ڕەنگی داوەتەوە. ئەمساڵیش تەشەکولە سەربەخۆ کرێکاریەکان لە قەتعنامەکانیاندا جارێکیترجەختیان لەسەر پشتیوانی کردن لە خەباتی موعەلیمان و پەرستاران کردەوە و خوازیاری دەستەبەر بوونی خێرای سەرجەم داواکاریەکانی موعەلیمان و پەرستاران بوون. دابین بوونی نیاز و پێداویستیەکانی ژیانێکی ئینسانی بۆ موعەلیمان، یەکێک لە داواکاریەکانی هەمیشەیی بەشی پێشڕەوی بزوتنەوەی کرێکاریە.\nPrevious Article راگه‌یاندنی ئه‌ندامانی كومیته‌ی هه‌ماهه‌نگی و هه‌ڵسووڕاوانی كرێكاری سه‌قز\nNext Article به رنامه كاني پاش نیوه رؤی ئه مرؤ 2015/05/3


له‌م وێنه‌یه‌دا كه له 11 تشرینی دووه‌م 2014 گیراوه، سه‌ربازانی سوپای عێراق ده‌بینرێن له‌كاتی كۆنفرانسێكدا له‌سه‌ر ڕووبه‌ڕووبونه‌وه‌ی داعش له بنكه‌ی ئاسمانیی عه‌ین ئه‌سه‌د له پارێزگای ئه‌نبار.\nرۆژی چوار شه‌ممه (8 كانونی دووه‌م) ئێران ریزێك موشه‌كی ئاڕاسته‌ی ئه‌و بنكه عێراقیه كرد كه سه‌ربازی ئه‌مه‌ركی و بیانی دیكه‌ی تێدایه وه‌ك به‌شێك له هاوپه‌یمانی نێوده‌ڵه‌تی له شه‌ڕی دژی رێكخراوی "ده‌وڵه‌تی ئیسلامی" (داعش)دا.\nهێرشه‌كه، كه بۆ یه‌كه‌مجار له‌لایه‌ن هێزه‌كانی ناو ئێرانه‌وه ئه‌نجامدرا له‌جیاتی هێزه به‌كرێگیراوه‌كانی، ئاماژه‌ی گۆڕانكارییه‌كی نوێیه له چڕبوونه‌وه‌ی ڕووبه‌ڕووبوونه‌وه‌ی نێوان ئه‌مه‌ریكا و ئێراندا .\nپێنتاگۆن رایگه‌یاند: "ئێران زیاتر له ده‌رزه‌نێك موشه‌كی بالیستی ئاڕاسته‌ی سوپای ئه‌مه‌ریكا و هێزه هاوپه‌یمانه‌كان كرد له عێراق."\nراشیگه‌یاند: "ئه‌وه‌ی روونه ئه‌وه‌یه ئه‌م موشه‌كانه له ئێرانه‌وه هاوێژراون و لانیكه‌م دوو بنكه‌ی عێراقیان كرده ئامانج كه سه‌ربازی ئه‌مه‌ریكی و هاوپه‌یمانانی لێجێگیرن."\nموشەکەکان بنکەی ئاسمانیی عەین ئه‌سه‌دیان لە خۆرئاوای عێراق و بنکەیەکیان لە هەولێر کردە ئامانج، كه هەردوو بنکەکە سەربازانی ئەمریکی و وڵاتانی دیکە لەخۆدەگرن.\nرابه‌ری باڵای ئێران، عه‌لی خامه‌نه‌یی، كه خاوه‌ن دوا بڕیاره له‌سه‌ر هه‌موو پرسه‌كانی ده‌وڵه‌ت، وتی ئه‌مه "زله‌یه‌ك بوو له رووی" ئه‌مه‌ریكا به‌ڵام تۆڵه‌سه‌ندنه‌وه‌ش به‌ڕێوه‌یه.\nبنكه‌كان له 'ئاماده‌باشیی به‌رز'دان\nپێنتاگۆن رایگه‌یاند كه بنكه‌كان له ماوه‌ی چه‌ند رۆژی زیادبوونی بارگرژییه‌كاندا له 'ئاماده‌باشیی به‌رز'دا بوون.\nنوسینگه‌ی سه‌ره‌كوه‌زیران، عادل عه‌بدولمه‌هدی، رایگه‌یاند كه "په‌یامێكی فه‌رمیی زاره‌كیان" پێگه‌یشت له ئێرانه‌وه له‌سه‌ر حه‌تیمیبوونی هێرشه موشه‌كیه‌كه بۆسه‌ر هێزه‌كانی ئه‌مه‌ریكا.\nوته‌بێژێكی سه‌ره‌كوه‌زیران وتی له‌هه‌مانكاتدا واشنتۆنیش هاوكات به بارینی موشه‌كه‌كان په‌یوه‌ندیكرد به نوسینگه‌كه‌وه.\nبه‌گوێره‌ی راگه‌یه‌ندراوه‌كه: "عێراق هه‌موو ده‌ستدرێژییه‌ك بۆسه‌ر سه‌روه‌ری وڵاته‌كه و هێرش بۆسه‌ر خاكه‌كه‌ی ڕه‌تده‌كاته‌وه."\nسوپای عێراق رایگه‌یاند هیچ زیانێكی گیانییان پێنه‌گه‌یشتووه له ئه‌نجامی ئه‌و 22 موشه‌كه‌دا كه زۆربه‌یان به‌ر عه‌ین ئه‌سه‌د كه‌وتن.\nسه‌رۆكی ئه‌مه‌ریكا، دۆناڵد تره‌مپ، وتی به‌پێی هه‌ڵسه‌نگاندنه به‌راییه‌كان "هه‌موو شتێك باشه."\nفه‌ره‌نساش رایگه‌یاند هیچ زیانێكی پێنه‌گه‌یشتووه. به‌ڵام وه‌زیری ده‌ره‌وه‌ی به‌ریتانیا، دۆمینیك راب، نیگه‌رانیی خۆی ده‌ربری له‌سه‌ر بوونی "زانیاری له‌سه‌ر قوربانی".\nراب وتی: "ئێمه سه‌ركۆنه‌ی ئه‌م هێرشه ده‌كه‌ین بۆسه‌ر بنكه‌یه‌كی سه‌ربازیی عێراقی كه هێزه‌كانی هاوپه‌یمانانی لێجێگیرن -- له‌نێویاندا به‌ریتانیه‌كانیش -- نیگه‌رانین به‌رامبه‌ر به زانیاریه‌كان له‌سه‌ر بوونی قوربانی و به‌كارهێنانی موشه‌كی بالیستی."\nسوپای نه‌وریج رایگه‌یاند كه هێزه‌كانی هاوپه‌یمانان له‌ڕێی كه‌ناڵی هه‌واڵگیریه‌وه پێشوه‌خت هۆشدارییان له‌سه‌ر هێرشه‌كان پێدرابوو.\nئێران به‌رپرسیارێتی هێرشه موشه‌كیه‌كان ده‌گرێته ئه‌ستۆ\nهێزی قودسی سوپای پاسدارانی شۆڕشی ئیسلامی ئێران (پاسداران) رایگه‌یاند كه عه‌ین ئه‌سه‌د كرایه ئامانج وەک وەڵامێک بۆ کوشتنی فەرماندەی هێزی قودسی سەربە سوپای پاسداران، قاسم سولەیمانی لە هێرشێکی ئەمریکادا لە عێراق لە هەفتەی رابردوودا.\nهۆشداریی ئه‌وه‌شی دا ئه‌گه‌ر ئه‌مه‌ریكا وه‌ڵامی هێرشه‌كان بداته‌وه ئه‌وا "وه‌ڵامێكی زێده وێرانكه‌ریان" ده‌بێت و هه‌ڕه‌شه‌ی هێرشكردنه سه‌ر ئیسرائیل و "حكومه‌ته هاوپه‌یمانه‌كانی" ئه‌مه‌ریكای كرد.\nخامه‌نه‌یی له وتارێكدا كه به‌شێوه‌یه‌كی راسته‌وخۆ له ته‌له‌فیزیۆنی فه‌رمی ده‌وڵه‌ته‌وه په‌خشكرا وتی: "رووداوێكی گرنگ روویداوه. پرسی تۆڵه‌سه‌ندنه‌وه پرسێكی دیكه‌یه،" وه‌ك ئاماژه‌یه‌ك بۆ هێرشی زیاتر.\nداوای كۆتایی هێزه‌كانی ئه‌مه‌ریكای كرد له ناوچه‌كه و وتی: "كرداری سه‌ربازی له‌مجۆره به‌س نیه بۆ ئه‌و پرسه."\nپێده‌چوو وه‌زیری ده‌ره‌وه‌ی ئێران ئاماژه بكات به‌وه‌ی هێرشه موشه‌كییه‌كان له ئێستادا كۆتاییان پێهاتووه.\nزه‌ریف وتی: "ئێران رێوشوێنی پێویست و گونجاوی گرته‌به‌ر له‌پێناو به‌رگریكردن له خۆیدا."\nبوێریی هێرشه‌كان ئێجگار ناوازه بوو بۆ ئێران كه زیاتر له‌ڕێی به‌كارهێنانی هێزه به‌كرێگیراوه‌كانییه‌وه هێرشه‌كانی خۆی بۆسه‌ر به‌رژه‌وه‌ندییه‌كان یان سه‌ربازانی ئه‌مه‌ریكا ده‌شارێته‌وه.\nئه‌مجاره، چه‌كی ته‌قلیدی له‌جیاتی چه‌كی گه‌ریلایی به‌كارهێنرا و هه‌ر زووش به‌رپرسیارێتی هێرشه‌كه گیرایه ئه‌ستۆ.\nشاره‌زایه‌ك ده‌رباره‌ی میلیشیا شیعه‌كان، فیلیپ سمیت، وتی: "ئه‌مه به‌رزكردنه‌وه‌یه‌كی گه‌وره‌ی بارگرژیه‌كانه. هاویشتنی موشه‌كی بالیستی به‌ئاشكرا له ئێرانه‌وه بۆسه‌ر ئامانجه ئه‌مه‌ریكییه‌كان قۆناغێكی نوێیه."\nكۆتایی ئاماده‌یی سه‌روه‌ره‌كه‌تانه، ئه‌مریكا، له ناوچه‌كه.


هێزى دژە تیرۆرى عێراق، لەماوەى دوو رۆژدا کوژرانى 25 چەکدارى داعش و دەستگیرکردنى شانەیەکى نهێنى 26 کەسى سەربەو رێکخراوەى لە کەرکوک راگەیاندووە، بەرپرسە کوردەکانیش بە گومانن.\nلە راگەیەنراوێکى دژەتیرۆرى عێراق دا، کە وێنەیەکى دەست دەنگى ئەمەریکا کەوتووە، دەستگیرکردنى 26 ئەندامى داعشى لە چوارچێوەى ئۆپەراسیۆنێکدا لەکەرکوک راگەیاند.\nهەروەک لەراگەیەنراوەکەدا، ئاماژە بە دەست بەسەردا گرتنى دوو ئۆتۆمبێلى بۆمب رێژکراویش کراوە، کە گوایە پلان هەبووە بۆ تەقاندنەوەیان لە نێو کەرکوکدا.\nعەلى حسێنى وتەبێژى میحوەرى باکورى عێراقى حەشدى شەعبى، پێیوایە داعش لە سوریا تەنگى پێهەڵچنراوە و عێراقیش سنورەکانى کۆنترۆڵ کردووە، وتى"سنورى کەرکوک لە ڕووى جوگرافیەوە بۆ داعش لەبارە، بۆیە دەیانەوێ چالاکیەکانیان بۆ ئەو پارێزگایە بگوێزنەوە."\nراگەیاندنى دەستگیرکردنى شانە 26 کەسیەکەى داعش کە ژمارەیەکیان ژن بوون لەلایەن دژەتیرۆرى عێراقەوە، لەکاتێکدایە ئەو دەزگا ئەمنیەى عێراق دوێنێ یەکشەمەش کوژرانى 25 چەکدارى ترى داعشى لەدەوروبەرى کەرکوک راگەیاند کەگوایە پلانى پەلاماردانى کەرکوکیان هەبووە.\nبەڵام ئازاد جەبارى سەرۆکى لیژنەى ئەمنى لەئەنجومەنى پارێزگاى کەرکوک، بەگومانە لەگەورەکردنەوەى جم و جۆڵەکانى داعش و پێیوایە ئامانجى تریان لەپشتەوەیە.\nجەبارى ، بەدەنگى ئەمەریکاى راگەیاند"ئەوان دەیانەوێت لەژێر پەردەى گەورەکردنەوەى جم و جۆڵى داعش دا، هێزى تر دروست بکەن."\nوتیشى"گەر داعش جم و جۆڵى بەو شێوەیە زۆرە، بۆچى هێز نابەن و لێیان بدەن."\nگومانى کورد لە گەورەکردنەوەى جم و جۆڵى داعش لەلایەن هێزە شیعیەکانەوە لەکاتێکدایە، پێشتر دەنگى ئەمەریکا بڵاویکردەوە کە شیعەکانیش بە گومانن لەوەى هاتنى داعش بۆ سنورەکە پلان بێت و ئامانجى گێرانەوەى پێشمەرگەى لەپشتەوە بێت.


ژنێكی كورد له كه‌لوپه‌لی فڕێدراو به‌رهه‌می جیاواز دروست ده‌كات\n:: PM:09:11:11/09/2020 \nئافره‌تێكی خه‌ڵكی شارۆكه‌ی ده‌ربه‌ندیخان له هه‌نگاوێكی نوێ و جیاوازدا، ده‌ستی كردووه به دروستكردنی كاری جیاواز و به‌رهه‌می سه‌یر له كه‌لوپه‌لی فڕێدراوه‌وه.\nئه‌میره عه‌زیز عه‌باس خه‌ڵكی شارۆكه‌ی ده‌ربه‌ندیخان /ته‌مه‌ن 31 ساڵ/ بۆ "وشه" گوتی، به كه‌لوپه‌لی فڕێدراو له جۆری كڵاو و پشتوێن و كه‌لوپه‌لی تری كورده‌واری ده‌ستم كردووه به دروستكردنی كه‌لوپه‌لی جوانكاری ماڵه‌وه.\nزیاتر گوتی، جیا له‌وه سندووق و شووشه‌ی پیپسی و قووتووی ئاوه‌ته‌ماته و هه‌ندێك جۆری په‌ڕ كه دووباره سوودی لێ ده‌بینرێته‌وه، كاڵا و كه‌ره‌سته‌ی نوێیان لێ دروست ده‌كه‌م، به‌م كاره هه‌م ڕێگری له پیسبوونی ژینگه ده‌كه‌م، هه‌میش جارێكی تر سوودیان لێ وه‌رده‌گرمه‌وه.\nهێمای بۆ ئه‌وه‌یش كرد، كه له‌و كه‌لوپه‌لانه بووكه‌ڵه و جۆره‌ها كه‌لوپه‌لی تریان لێ دروست ده‌كه‌م و له ماڵه‌وه دامناون و هه‌ر كه‌سێك دێته ماڵه‌وه و پرسیاری ئه‌وه‌م لێ ده‌كه‌ن، كه چۆن ئه‌و كه‌لوپه‌لانه‌م دروست كردووه.\nئه‌میره عه‌زیز عه‌باس ئه‌وه‌یشی گوت، كه تا ئێسته له 24 پێشانگه‌ی هاوبه‌شدا به‌شداری كردووه و سێ پێشانگه‌ی تایبه‌ت به خۆیشی كردووه‌ته‌وه.\nگۆشتی كه‌ر و ئه‌سپ ده‌رخواردی قوتابیان ده‌درێت\nهێرشی هاككه‌رزان ڕوو له زیادبوونه و وریای خۆتان بن\nئه‌گه‌ر گڵۆپی تایه هه‌ڵبوو ئه‌و هه‌نگاوانه بگره به‌ر


ڤیدیۆ... شه‌قامێك دوو ژن ده‌خوات\n2020-08-01 [05:19 AM]\nله چه‌ند رۆژی رابردوو له شاری گوانزۆ له باكوری رۆژئاوای وڵاتی چین كامیره‌كانی چاودێری ساتی رۆچوونی شه‌قامێكیان گرت كه له‌و كاته‌دا به رێكه‌وت دوو ئافره‌ت له‌سه‌ر شۆسته‌ی ئه‌م شوێنه به رێگادا ده‌رۆیشتن هه‌ردووكیان له‌گه‌ڵ شه‌قامه‌كه رۆچوون و كه‌وتنه ناو چاڵه‌كه.\nرۆژنامه‌ی ده‌یلی مه‌یلی به‌ریتانی وتی، ده‌زگاكانی راگه‌یاندنی چینی روونیان كرده‌وه، هه‌ندێك هاوڵاتی پیاده به‌خێرایی بۆ شوێنه‌كه رۆیشتن كه ئه‌و شوێنه به‌هۆی كۆبوونه‌وه‌ی ئاوی باران و قه‌تیس مانی له‌م شوێنه بووه هۆی بنكۆڵكردنی ئه‌م شه‌قامه و له ئاكامدا رۆچوونی، هه‌ردوو ئافره‌ته‌كه‌ش له‌گه‌ڵ داڕوخانی شه‌قامه‌كه تا قوڵایی سێ مه‌تر كه‌وتنه خواره‌وه و له شیان داڕوشا و بریندار بوون.\nلای خۆیه‌وه ماڵپه‌ڕی " Science Times"ی ئه‌مه‌ریكی وتی، رۆژی دووشه‌ممه‌ی رابردوو رووداوی رۆچوونی شه‌قامه‌كه روویداوه، به‌ڵام ده‌سه‌ڵاتداران دوێنێ هه‌ینی ڤیدیۆی رووداوه‌كه‌یان بڵاو كردۆته‌وه، دوای ئه‌وه‌ی هه‌ردوو ئافره‌ته‌كه له نه‌خۆشخانه ده‌رچوون و چاك بوونه‌وه.


تەواوی قسەکانی پێپ گواردیۆلا لە کۆنفراسە ڕۆژنامەوانیەکەی تایبەت بە یاریەکەی ڕیال مەدرید | Yariga.net یاریگانێت\nدەستپێك/ئه‌وروپا/تەواوی قسەکانی پێپ گواردیۆلا لە کۆنفراسە ڕۆژنامەوانیەکەی تایبەت بە یاریەکەی ڕیال مەدرید\nتەواوی قسەکانی پێپ گواردیۆلا لە کۆنفراسە ڕۆژنامەوانیەکەی تایبەت بە یاریەکەی ڕیال مەدرید\nیاریگا – پێپ گواردیۆلا لە کۆنگرەیەکی ڕۆژنامەوانیدا قسەی بۆ میدیاکان کرد دەربارەی تێپەڕاندنی لۆس بلانکۆس، یاری نەکردنی ڕامۆس و هەڕەشەکانی بنزیما و هازارد.\nگەڕی یەکەم و دووەم: “گەڕی یەکەمی یاریەکە ماوەیەکی زۆر لەمەوبەر ئەنجامدرا، هەرچەندە ئەم یاریە بەبێ هاندەرانمانە ، بەڵام هەوڵدەدەین ئاستێکی باش پێشکەش بکەین”.\nخەونی چامپیۆنزلیگ: “خۆشحاڵ دەبین ئەگەر بتوانین تیمێکی لەم جۆرە ببەزێنین و متمانەیەکی زۆرمان پێدەبەخشێت، دەزانین بۆ بردنەوەی چامپیۆنزلیگ دەبێت تەرکیز بکەینە سەر ئەم یاریە، بردنەوە یەکجار گرینگە لەبەرئەوەی خەونی من و تەواوی یانەکەیە، یاریەکەی بەیانی وەک یاری کۆتایی وایە بۆ ئێمە”.\nیاریکردن بێ هاندەران: “پێموابێت تەواوی یاریزانانی تۆپی پێ بیری هاندەران دەکەن، ئەمە ڕاستیەکەیە و ئێمەش دەبێت خۆمان لەگەڵ دۆخەکە بگونجێنین. هیوادارم بتوانین جارێکی دیکە هاندەران لە یاریگا ببینینەوە”.\nدەربارەی ئەو گۆڵانەی لێیان دەکرێت: “زۆر گۆڵ هەن زیرەکانە لێمان تۆمار دەکرێت، بەڵام گۆڵی واش هەیە کە دەکرێت بە ئاسانی ڕێگری لێبکرێت، پێویستە لەم یاریەشدا خۆمان لە هەڵە بەدوور بگرین. ئەم پاڵەوانیەتیە سزات دەدات بەهۆی هەڵەوە. ئەگەر بمانەوێ سەرکەوین دەبێت لەم بوارەدا باشتر بین”.\nلەبارەی تێپەڕاندنی ڕیال مەدرید چونکە خۆی ڕاهێنەری بارسا بووە: “بابەتەکە ئەوە نییە، بەڵام من هەمیشە هەوادارێکی بارسێلۆنا دەبم. لەوێ بوو من وەک ڕاهێنەرێک گەشەم کرد، ئەوکاتەی لە بایەرنیش بووم یارم دژی بارسێلۆنا و ڕیال مەدرید کردووە و ویستوومە بیانبەزێنم، شتێکی تایبەت نییە. نامەوێ تەرکیز لەسەر ئەم شتانە بێت، بەڵکو دەمەوێ بزانم دەبێت وەک تیمێک چی بکەین بۆ بڕینی ڕیال مەدرید.”.\nلەبارەی ئێریک گارسیاوە: “ئەو ڕایگەیاندووە کە نایەوێت گرێبەستەکەی لەگەڵ ئێمە نوێ بکاتەوە. ساڵێک لە گرێبەستەکەی ماوە و دوای ئەوە نایەوێ درێژی بکاتەوە. ئێمە دەمانەوێ بەڵام ئەو ویستی لەسەر نییە”.\nلەبارەی بنزیماوە: “ئەو یاریزانێکی نموونەییە. لەوکاتەوەی لە لیۆن یاری دەکرد من ئەو دەناسم و یاریزانێکی مەزنە، بەڵام لەوەی من لە بارسێلۆنام زیاتر لە بیست یاریزانم بینیوە کەوا خەڵکی دەپرسن ئایا ئەو یاریزانە چۆنە بە بەراورد بە مێسی”.\nلەبارەی هازاردەوە: “پێویست بەوە ناکات من بڵێم هازارد یەکێکە لە باشترینەکان و دەتوانێت بە چرکەیەک ئەنجامی یاریەکە بگۆڕێت، بەڵام ئەوە زێدانە کە دەبێت بڕیار بدات کە ئایا ئەو یاریزانە ئامادەیە یاخود نا تاکو یاری بکات”.\nلەبارەی یارینەکردنی سێرجیۆ ڕامۆس: “لەوکاتەوەی یاری یەکەممان ئەنجامدا، دەمانزانی ڕامۆس بەشدار نابێت. بێگومان ئەو یاریزانێکی گرینگی پێکهاتەکەیە، بەڵام وەک گوتم تەرکیزی ئێمە لەسەر تەواوی تیمەکەیە نەک یاریزانێک یان دوووان”.\nلەبارەی پلانەکانی زێدان: “قوڕسە بتوانی پێش لە پلانە تەکیکیەکانی زێدان بگریت لە کاتێکدا ئەو دەتوانێ بەشێوەیەکی دیکە یاریت بەرامبەر بکات. شیکاری بۆ تاکتیکەکانی ئەو یەکجار قوڕسە. بەڵام ئێمە سەیری سەرجەم یاریەکانی ڕیال مەدریدمان کردووە لە لالیگا و هەندێ پلانمان هەیە بۆ ئەوەی کێشەی گەورەیان بۆ بنێینەوە لە یاریگا”.\nشایانی باسە، مانچستەر ستی یاری یەکەمیان بە ئەنجامی 2-1 لە ڕیال مەدرید بردبوویەوە و یاریەکەی ئەمڕۆیان لەنێو یاریگای خۆیان دەبێت بەبێ ئامادەبوونی هاندەران.\nبارسێلۆنا پێپ گواردیۆلا ڕیال مەدرید مانچستەر ستی


مامۆستایەکی زانكۆی دیجلە لە ئامەد: قه‌ندیل نایه‌ڵێت مانگرتن له خواردن كۆتایی پێ بێت\nسەرەتا › باسنیوز › مامۆستایەکی زانكۆی دیجلە لە ئامەد: قه‌ندیل نایه‌ڵێت مانگرتن له خواردن كۆتایی پێ بێت\n2019/05/27 | 16:05\n(هەواڵ كوردستان)- "هه‌ولێر کارا‌كته‌رێكی گرنگه بۆ چاره‌سه‌ركردنی كێشه‌ی كورد له توركیا و سووریا"\nئه‌نجامدانی ریفراندۆم بۆ سه‌ربه‌خۆیی هه‌رێمی كوردستان، ساردیی خسته په‌یوه‌ندییه‌كانی نێوان هه‌ولێر و ئه‌نكه‌را، به‌ڵام ئێستا په‌یوه‌ندییه‌كان به‌ره‌و ئاساییبوونه‌وه ده‌چن و هه‌ردوو لا گه‌یشتوونه‌ته ئه‌و بڕوایه‌ی کە ده‌بێ له یه‌كتری نزیك ببنه‌وه.له توركیا مانگرتن له خواردن له زیندانه‌كانی توركیا راگه‌یه‌ندراوه و گیانی هه‌زاران گه‌نجی كورد له مه‌ترسیدایه، له لایه‌كی تریشه‌وه پرسی چاره‌سه‌ری هه‌ر له‌ناو سه‌لاجه‌یه و ده‌رنه‌هێنراوه، بابه‌تی سووریاش رۆژه‌ڤی هه‌موو وڵاتانی ناوچه‌كه‌یه.\nبۆیه رۆژنامه‌ی (باس) دیمانه‌یه‌كی تایبه‌تی له‌گه‌ڵ نووسه‌ر و مامۆستای زانكۆ له زانكۆی دیجله له ئامه‌د، له‌گه‌ڵ وهاب جۆشكون کرد.\nئه‌و یه‌كێك بووه له‌و نووسه‌رانه‌ی پشتگیرییه‌كی ته‌واوی له ریفراندۆم بۆ سه‌ربه‌خۆیی هه‌رێمی كوردستان كرد.\n(باس) حكوومه‌تی هه‌رێمی كوردستان ده‌گۆڕدرێت، له‌گه‌ڵ گۆڕینیشیدا كه‌سایه‌تییه‌كانیش ده‌گۆڕێن، ئه‌مه له په‌یوه‌ندیی نێوان هه‌ولێر و ئه‌نكه‌را چۆن ره‌نگ ده‌داته‌وه؟وهاب جۆشكون: پێشتر به‌ڕێز مه‌سعود بارزانی و جه‌لال تاڵه‌بانی هه‌بوون، به‌ڵام له‌سایه‌ی بوونی كورددا ئیدی ئه‌كته‌ره گه‌نجه‌كان هاتوونه‌ته مه‌یدان و سیاسه‌ت ده‌كه‌ن.\nنموونه، له سیاسه‌تی كوردستاندا نێچیرڤان بارزانی و مه‌سرور بارزانی هاتوونه‌ته مه‌یدان، كه دوو سیاسیی گه‌نج و به‌توانان.\nهه‌رێمی كوردستان په‌یوه‌ندییه‌كانی خۆی له‌گه‌ڵ توركیا و ئێران دیاری ده‌كات، به‌ڵام پێویسته له‌ناو‌خۆی خۆیدا به‌ر له هه‌ر شتێك ئابووریی خۆی و سێكته‌ری ته‌ندروستی و په‌روه‌رده به‌ره‌و پێش ببات، ئێمه بینیمان له كاتی سه‌رهه‌ڵدانی گرووپی تیرۆرستیی داعش و داگیركردنی كه‌ركووكدا، چۆن هه‌وڵ درا هه‌رێمی كوردستان پارچه پارچه بكه‌ن و له‌ناوی ببه‌ن.\n(باس) توركیا په‌شیمانه له‌و هه‌وڵوێسته توندە‌ی به‌رامبه‌ر به ریفراندۆم؟ یاخود ده‌یه‌وێت په‌یوه‌ندییه‌كانی ته‌نیا له رووی ئابوورییه‌وه له‌گه‌ڵ هه‌رێمی كوردستان باش بكاته‌وه؟وهاب جۆشكون: له‌و سه‌رده‌مه‌دا كه توركیا ئه‌و هه‌ڵوێسته‌ی به‌رامبه‌ر به هه‌رێمی كوردستان نواند، به راده‌یه‌كی زۆر كاردانه‌وه‌یه‌كی زۆر توند و زیاده‌ڕۆیی بوو، چونكه بووه هۆی ئه‌وه‌ی په‌یوه‌ندییه ئابوورییه‌كانی له‌گه‌ڵ هه‌رێمی كوردستان تێك بدات، له لایه‌كی تریشه‌وه بووه هۆكاری ئه‌وه‌ی كورده‌كانی ناو توركیا بتۆرێنێت و تووڕه‌یان بكات.\nبۆیه ئێستا به‌شێكی زۆری ناو حكوومه‌ت له‌و بڕوایه‌دان، پێویسته ئه‌و په‌یوه‌ندییانه چاك بكه‌نه‌وه، بۆیە تورکیا ده‌یه‌وێت په‌یوه‌ندییه‌كان ئاسایی بكاته‌وه.\n(باس) ده‌نگۆ هه‌یه كه هاكان فیدان، سه‌رۆكی میتی توركی له‌گه‌ڵ عه‌بدوڵا ئۆجه‌لاندا له ئیمیڕاڵی كۆ بووه‌ته‌وه، هه‌روه‌ها ده‌وڵه‌ت باخچه‌لی، سه‌رۆكی مه‌هه‌په گوتی، پێویسته رێگه بدرێت پارێزه‌ره‌كانی ئۆجه‌لان بچنه ئیمیڕاڵی و بیبینن، ئه‌مه چۆن هه‌ڵده‌سه‌نگێنیت؟وهاب جۆشكون: وای بۆ ده‌چم له‌نزیكه‌وه په‌یوه‌ندیی به سووریاوه هه‌یه، چونكه له سووریادا رووسیا و ئه‌مەریكا به هیچ شێوه‌یه‌ك رێگه ناده‌ن توركیا هێرش بكاته سەر رۆژهه‌ڵاتی فورات، هه‌روه‌ها هه‌ردوو وڵات له‌باره‌ی بوونی كورده‌وه له‌و ناوچه‌یه و هه‌روه‌ها جیاكردنه‌وه‌ی ناوچه‌یه‌ك بۆ كورد رای خۆیان به‌یان كردووه، ته‌نانه‌ت له‌و ده‌ستووره‌ی رووسیا بۆ سووریای نووسیوه، ئه‌و پرسه‌ی ئاماژه پێ كردووه و نییه‌تی ئه‌مەریكاش ئاشكرایه.\nتوركیاش له‌سایه‌ی رووسیاوه هاتووه‌ته ناو سنووری سووریا و چه‌ند ناوچه‌یه‌كی خستووه‌ته ژێر ركێفی خۆی، بۆیه له‌گه‌ڵ سوپای سووریای دیموكراتدا په‌یوه‌ندی هه‌یه و كۆبوونه‌وه‌ی كردووه، پێشتر پێشنیاری له‌و شێوه‌یه بۆ توركیا كراوه ،كه له‌گه‌ڵ یه‌په‌گه‌شدا رێك بكه‌وێت یان گفتوگۆ بكات، بۆیه نزیكبوونه‌وه هه‌یه.\n(باس) پێشتر توركیا بۆ چاره‌سه‌ركردنی كێشه‌ی كورد، بابه‌تی سووریای ده‌هێنایه به‌رباس و ئه‌وێی كردبووه مه‌رج، ئەی ئێستا؟وهاب جۆشكون: له 2015 پرسی چاره‌سه‌ری به سووریاوە به‌سترایه‌وه، چونكه ئه‌وكات رۆژهه‌ڵاتی ناوه‌ڕاست به قۆناغێكی زۆر گرنگدا تێده‌په‌ڕی و هاوكێشه‌كان سه‌رله‌نوێ دروست ده‌كرانه‌وه، توركیاش ویستی له كاتی سه‌رله‌نوێ دروستكردنه‌وه‌ی رۆژهه‌ڵاتی ناوه‌ڕاستدا به هێزه‌وه خۆی ده‌ربخات و ده‌ستكه‌وت به‌ده‌ست بهێنێت.\nكاتێك قۆناغی تازه‌ی رۆژهه‌ڵاتی ناوه‌ڕاست له سووریاوه سه‌ری هه‌ڵدا، توركیا جموجۆڵه‌كانی ده‌ست پێ كرد و پرسی چاره‌سه‌ركردنی كێشه‌ی كوردی به سووریاوه به‌سته‌وه، به‌ڵام ئێستاش هه‌ر به‌هۆی په‌یوه‌ستبوونی ئه‌و پرسه بۆ چاره‌سه‌ركردنی كێشه‌ی كورد، پرسه‌كه داڕووخا.\nكاتێك ده‌وڵه‌ت و په‌كه‌كه له‌باره‌ی سووریاوه نه‌گه‌یشتنه رێككه‌وتن و نه‌یانتوانی بگه‌نه خاڵی رێككه‌وتن، ئیدی پرسی چاره‌سه‌رییش كۆتایی پێ هات، بۆیه ده‌ڵێم ئه‌گه‌ر بڕیار بێت پرسی چاره‌سه‌ری بێته‌وه به‌رباس، پێویسته هه‌ردوو لا له‌باره‌ی سووریاوه بگه‌نه خاڵی رێككه‌وتن.\n(باس) له ئه‌گه‌ری نزیكبوونه‌وه‌ی ئه‌نكه‌را و رۆژئاوا، هه‌ولێر رۆڵی ده‌بێت؟وهاب جۆشكون: هه‌ولێر کارا‌كته‌رێكی گرنگه و پێشتریش هه‌ر گرنگ بووه، چونكه پێشتر به‌رده‌وام بۆ چاره‌سه‌ركردنی ئه‌و پرسه رۆڵی هاندان و پشتگیریی پرسه‌كه‌ی گێڕاوه، هه‌روه‌ها چه‌ندین جاریش گوتوویانه، هه‌ر رۆڵێك به‌وان بدرێت بۆ ئه‌و پرسه لێی راناكه‌ن و به‌گرنگییه‌وه ده‌توانن رۆڵه‌كه‌یان ببینن، بۆیه پێم وایه، له ئه‌گه‌ری نزیكبوونه‌وه‌ی رۆژئاوا و ئه‌نكه‌را، هه‌ولێر ئاماده‌یه رۆڵی باش بگێڕێت و ببێته نێوه‌ندگیری هه‌ردوو لا.وای ده‌بینم ئه‌نكه‌را و هه‌ولێر ده‌یانه‌وێت په‌یوه‌ندییه‌كان وه‌كوو سه‌رده‌می پێش ریفراندۆم لێ بكه‌نه‌وه، بۆیه ئه‌گه‌ر په‌یوه‌ندییه‌كه بگاته‌وه ئه‌و ئاسته، ئه‌وكات هه‌ولێر شانسی زیاتر ده‌بێت بۆ ئه‌وه‌ی له پرسی رۆژئاوا و توركیادا رۆڵی گرنگی پێ بدرێت.\n(باس) پێشتر له بۆچوونێكتدا ئاماژه‌ت دابوو، ده‌وڵه‌ت ده‌یه‌وێت به مانگرتنی ئه‌و گه‌نجانه‌ی زیندان بۆ گۆشه‌گیركردنی ئۆجه‌لان بمرن، ئایه ده‌وڵه‌ت ده‌یه‌وێت ئه‌و گه‌نجانه بمرن؟وهاب جۆشكون: به‌ڵێ ده‌یه‌وێت، ئێستا ده‌یان گه‌نج مانیان له خواردن گرتووه، له هه‌مان كاتدا ژیانی ئه‌ندام په‌رله‌مانێكیش به هۆی مانگرتن له مه‌ترسیدایه و 3 ئه‌ندام په‌رله‌مانی تریش هاتنه ریزی ئه‌و ئه‌ندام په‌رله‌مانه، ئه‌گه‌ر بێت و خوا نه‌كات ئه‌و ئه‌ندام په‌رله‌مانانه شتێكیان به‌سه‌ر بێت، ده‌وڵه‌تی توركیا له‌ن او‌خۆ و له‌ده‌ره‌وه‌ی توركیا دووچاری كێشه‌ی زۆر گه‌وره ده‌بێته‌وه.\nله‌كاتێكدا هیچ وڵاتێك به‌هۆی ئه‌و بابه‌تانه‌وه خۆی ناخاته ناو كێشه‌یەكی وا گه‌وره‌وه له ناوخۆ و له ده‌ره‌وه‌دا، بۆیه ئه‌گه‌ر ده‌وڵه‌ت بیویستایه مانگرتنی له خواردن كۆتایی پێ ده‌هێنا.\nئه‌گه‌ر بێتوو به‌هۆی ئه‌و گۆشه‌گیرییه‌ی خراوه‌ته سه‌ر ئۆجه‌لانه‌وه باری ته‌ندروستیی تێك بچێت و به‌ره‌و خراپی بڕوات، ئیدی ئه‌و بابه‌ته له كۆنتڕۆڵ ده‌رده‌چێت و بۆ ده‌وڵه‌ت ده‌بێته كێشه‌یه‌كی گه‌وره، به‌ڵام دیاره ده‌وڵه‌ت نایه‌وێت بۆ چاره‌سه‌ركردنی ئه‌و كێشه‌یه هیچ دانوستاندنێك بكات.\nلێره‌دا ده‌وڵه‌ت، كه رێگه‌ی داوه پارێزه‌ره‌كانی ئۆجه‌لان ببینن، به‌ڵام ده‌بینین مانگرتن هه‌ر به‌رده‌وامه، ئه‌مه‌ش ده‌ریده‌خات كه ئیراده‌ی قه‌ندیل زاڵه به‌سه‌ر ئه‌و پرسه و ئه‌وان ده‌یانه‌وێت مافی ئۆجه‌لان له زینداندا جێگیر بكرێت، چونكه كێشه‌ی ئۆجه‌لان كێشه‌ی ئه‌و مافه یاساییانه‌یه، كه لێی وه‌رگیراوه‌ته‌وه.\n(باس) ئه‌مەریكا سزای ئابووریی به‌سه‌ر ئێراندا سه‌پاندووه، له هه‌مان كاتدا ده‌نگۆ هه‌یه ده‌یه‌وێت جه‌نگی له دژ به‌رپا بكات، ئه‌مه چ کاریگەریی هەیە لەسەر کوردستان؟وهاب جۆشكون: ئه‌م بابه‌ته بۆ وڵاتانی هه‌موو ناوچه‌كه مه‌ترسیی هه‌یه، ئه‌گه‌ر بێتوو ئه‌مەریكا به‌رده‌وام بێت له‌و سیاسه‌ته‌ی ئێستا به‌رامبه‌ر به ئێران گرتوویه‌تییه به‌ر، ئه‌وكات وڵاتانی ناوچه‌كه وه‌كوو عێراق و كوردستان و توركیا ده‌بێت خۆیان یه‌كلایی بكه‌نه‌وه و لایه‌نێك هه‌ڵبژێرن، به‌ڵام ده‌بێت ئه‌وه‌ش باس بكرێت كه سیاسه‌تی دۆناڵد ترامپ له هه‌موو ئان و ساتێكدا گۆڕانی به‌سه‌ردا دێت، بۆیه ئێستا چه‌ند توند و داكۆكیكار بێت به‌رامبه‌ر سزاكانی ئێران، ئاساییه به‌یانی بگۆڕێت و هه‌موو سزاكانی له‌سه‌ر هه‌ڵبگرێت، نموونه‌مان هه‌یه وه‌كوو سیاسه‌تی ترامپ به‌رامبه‌ر باشووری كۆریا.\nلە روداوێکى هاتوچۆدا هاوڵاتیەک گیان لەدەستدەدات و چواری دیكەش برینداردەبن\nسلێمانی؛ دەستڕێژی گولـلە لە هاوڵاتییەك دەكرێت


حوكمی به‌ڵێن پێدان له‌سه‌ر كڕین وفرۆشتن - كوردی سۆرانی - ده‌سته‌ی به‌شی زمانی كوردی له ماڵپه‌ڕی ئیسلام هاوس\nPDF 459 KB 2019-05-02\nپرسیار : ئایا تا چی ئه‌ندازه‌یه‌ك دروسته كه دوو كه‌س ڕێك بكه‌ون له‌سه‌ر كڕینی كاڵایه‌ك به هاوبه‌شی (شه‌راكه‌ت) له نێوانیاندا، له هه‌مان كاتدا یه‌كێك له شه‌ریكه‌كان به‌ڵێن بدات به شه‌ریكه‌كه‌ی تری كه دواتر به‌شه‌كه‌ی ئه‌و بكرێته‌وه به‌و مه‌رجه‌ی پاش ماوه‌یه‌ك پاره‌كه‌ی بداتێ به‌ڵام به زیاتر له‌و نرخه‌ی كه كڕیوویانه ؟ واتا : به قازانج لێی بكرێته‌وه به‌ڵام پاره‌كه‌ی به حازر نه‌بێت به‌ڵكو بۆ ماوه‌یكی دیاری كراو دوای بخات.\nوه‌ڵامی ئه‌م پرسیاره ددو به‌ش له خۆ ده‌گرێت :\nبه‌شی یه‌كه‌م : ئه‌م جۆره مامه‌ڵه‌یه مامه‌ڵه‌یه‌كی دروسته .\nبه‌شی دووه‌م : ئایا ئه‌م به‌ڵێنه‌ی كه ئه‌و شه‌ریكه داویه‌تی به شه‌ریكه‌كه‌ی خۆی كه پاش كڕینی ئه‌و كاڵایه به‌شه‌كه‌ی به قازانج لێ بكرێته‌وه، وه‌عد و به‌ڵێنێكه ده‌بێت پابه‌ند بێت پێوه‌ی یان سه‌رپشكه له به‌ئه‌نجام گه‌یاندنی ؟\nسه‌باره‌ت به به‌شی یه‌كه‌م : ئه‌و به‌ڵێنه‌ی كه له نێوان ئه‌و دوو كه‌سه‌دا دراوه، له لایه‌نی شه‌رعیه‌وه هیچ ته‌م و مژێكی له‌سه‌ر نییه، چونكه وه‌ك پێغه‌مبه‌ری خوا ( صلی الله علیه وسلم ) فه‌رموویه‌تی : « المسلمون علی شروطهم إلا شرطا أحل حراما أو حرم حلالا » [ أخرجه أبو داود والترمذي ] .\nواتا : موسڵمانان ده‌بێت پابه‌ند بن به ئه‌نجام گه‌یاندنی ئه‌و مه‌رجانه‌ی كه له‌نێوانیاندا ده‌یده‌ن به یه‌كتری، مه‌رجێك نه‌بێت كه حه‌رامێك حه‌ڵاڵ بكات، یان حه‌ڵاڵێك حه‌رام بكات .\nسه‌باره‌ت به به‌شی دووه‌میش : ئایا ئه‌و به‌ڵێنه‌ی نێوان ئه‌وو دوو هاوبه‌شه ( شه‌ریكه ) به‌ڵێنێكه كه ده‌بێت هه‌ردوولا پابه‌ندبن پێوه‌ی یان نا ؟، ئێمه وه‌ك خۆمان ڕای ئیمامی مالیكمان به‌لاوه په‌سه‌نده ( ڕه‌حمه‌تی خوای لێ بێت ) كه ده‌ڵێت: هه‌ركاتێك له ئه‌نجامی ئه‌و به‌ڵینه‌ی نێوانیان ئیلتزامێك بۆ كه‌سی به‌ڵێن پێدراو دروست بوو بوو، ئه‌گه‌ر ئه‌و به‌ڵینه نه‌بوایه ئه‌و ئیلتزامه دروست نه‌ده‌بوو، ئه‌وا له‌و كاته‌دا به ئه‌نجام گه‌یاندنی ئه‌و به‌ڵێنه‌ی نێوانیان واجبه كه‌سی به‌ڵێنده‌ر پێوه‌ی پابه‌ند ببێت و به ئه‌نجامی بگه‌ینێت ( واتا : مادام ئه‌و شه‌ریكه‌ی كه به‌ڵێنی پێدراوه له‌سه‌ر به‌لێنی شه‌ریكه‌كه‌ی كاڵاكه‌ی كڕی وبوو به‌خاوه‌نی وپاشتریش ته‌حه‌مولی هه‌موو به‌رپرسیاریه‌تی وزیانێكی كه‌وته سه‌ر له‌ڕووی شه‌رعیه‌وه، له ئه‌نجامیشدا ده‌بێت شه‌ریكی به‌ڵێنده‌ر پابه‌ند بێت به‌و به‌ڵێنه‌ی كه داویه‌تی به شه‌ریكه‌كه‌ی ) به‌ڵام له پێناو ئه‌وه‌ی كه پاشتر هیچ جۆره ناكۆكی و ناڕوونیه‌ك له‌نێوانیاندا ڕوو نه‌دات، ده‌بێت ئه‌و ماوه‌یه دیاری بكه‌ن كه كه‌سی شه‌ریكی به‌ڵێنده‌ر داویه‌تی به شه‌ریكه‌كه‌ی كه پاره‌ی به‌شه‌كه‌ی به قازانجه‌وه بۆ ده‌گێڕێته‌وه، پاشان ده‌بێت ئه‌و نرخه‌ش دیاری بكه‌ن كه پاش كڕینی كاڵاكه شه‌ریكه‌كه به‌شی شه‌ریكه‌كه‌ی خۆی پێ ده‌كرێته‌وه، وه‌ك ووتمان بۆ ئه‌وه‌ی ناكۆكی له‌نێوانیاندا ڕوو نه‌دات ..خوای گه‌وره‌ش له هه‌موو لایه‌ك زاناتره ...\nسه‌رچاوه : فه‌توا شه‌رعیه‌كان له بابه‌ته ئابوریه‌كانی ( بیت التمویل الكویتی ).


ANF | دەستەی خۆبەڕێوەبەری شەنگال یادی شەهید فەرهاد شبلی کردەوە\nهه‌ینی, 24 Jun 2022, 10:17\nدەستەی خۆبەڕێوەبەری شەنگال راگەیەنراوێکی لەبارەی شەهیدبوونی فەرهاد شبلی بڵاوکردەوە. لە راگەیەنراوەکەدا باسی تێکۆشانی شەهید فەرهاد بۆ گەلی کورد کراوە و بەم شێوەیەیە:\n"هەموو کەسێک فەرهاد شبلی وەک تێکۆشەرێک بۆ دروستکردنی کۆمەڵگایەکی ئازاد لە رۆژئاوای کوردستان دەناسێت. بە رەنج و خەباتی جێی خۆی لەنێو هەموو پێکهاتەکانی باکور و رۆژهەڵاتی سوریا دروست کرد. بوو بە پێشەنگ، گەلی ئێزدیشمان بە رەنجی فەرهاد شبلی کە لە رۆژئاوا دای، خۆی دروست کرد و بەرەو شەنگالێکی ئازاد و خۆسەرەوە هەنگاوینا. ئەم سیستمە تاوەکو شەنگال ریشەی کێشا.\nفەرهاد شیبلی یەکێک بوو لە فەرماندەکانی شۆڕشی ڕۆژئاوا و ساڵانێک خزمەتی گەلی دەکرد و گیانی خۆی بەختکرد. وەک چۆن پێشەنگانی شۆڕشی گەلەکەمان مەروان و سەید و زەکی و سەردەشت و دەیان پێشەنگی دیکە لە شەنگال کرانە ئامانج، شەهید فەرهادیش ئامانجی لەلایەن دوژمنەوە کرایە ئامانج. بەم هێرشانە دەیانەوێت کۆمەڵگاکان لە رۆژهەڵاتی ناوەڕاستدا لە بەرانبەر مافی ئازادی خۆیانەوە بێدەنگ بکەن،، بەڵام گەلەکەمان گەیشتوونەتە ئاستی درێژەدان بە خەباتی پێشەنگەکانیان.\nبنەماڵەی شەهیدی خۆڕاگر فەرهاد هەوڵێکی گەورەیان بۆ ئازادیی کۆمەڵگا داوە. کاتێک گەلەکەمان لە ژێر گەمارۆی چەتەکاندا بوو، عیسام شیبلی برای شەهید فەرهاد لە ڕیزەکانی یەپەگەدا ڕووی لە شەنگال کرد و لە کاتی کردنەوەی ڕێڕەوی مرۆیی نێوان شەنگال و ڕۆژئاوادا شەهید بوو. بە رەنجی ئەم شەهیدانە، ئەمڕۆ کۆمەڵگای ئێمە توانیویەتی لەسەر پێی خۆی بوەستێت. لەسەر ئەم بنەمایە لە کەسایەتیی فەرهاد و هاوەڵەکانیدا هەموو شەهیدانمان بەبیردێنینەوە و سەرمان لەبەرانبەر بیرەوەریان دادەنەوێنین. بەناوی گەل و دەزگا و دامەزراوەکانی ئیدارەی خۆبەڕێوەبەری شەنگالەوە سەرەخۆشی لە خانەوادەی خۆڕاگری شەهید فەرهاد و هەموو گەلەکەمان دەکەین."


ئێران بۆ تۆکمەکردنی دەسەڵاتی بەرگرانەی سووریا چۆتە دیمەشق - Mehr News Agency\nAP ١٣٩٧ Bahman ٢ ١٧:٠٤\nNews Code 24518\nبە ڕاپۆرتی ئاژانسی هەواڵی مێهر، ئەمیر دەریاوان عەلی شەمخانی سکرتێری ئەنجومەنی باڵای پاراستنی ئاسایشی نیشتمانی ئێران، لە دیمانە لە گەڵ وەرزنامەی توێژینەوەگەلی سیاسەتی دەرەکیی تاران هەڵسوکەوتی لایەنەگرانەی ناژیرانەی ئەمریکا لە تەلئاڤیڤی گەڕاندەوە بۆ دڵەڕاوکەی ئەمنیی کۆشکی سپی هەمبەر بە داهاتووی ڕژیمی زایۆنی و وتیشی: ڕووداوەکانی ئێستای رۆژئاوای ئاسیا نیشان دەدا کە قەیرانە ئەمنییەکانی ئیسرائیل ڕوو لە زیاد بوونە.\nکۆی دەقی ئەو وتووێژە لە خوارەوە دەخوێننەوە:\n* پاش ٤٠ ساڵ لە سەرکەوتنی شۆڕشی ئیسلامی، پێگە و پەیوەندییە سیاسییەکانی کۆماری ئیسلامی لە گەڵ دەسەڵاتە ناوچەیی و بان ناوچەییەکان چۆن دەبینن؟\nـ یاسای بنەڕەتی پرێنسیپەکانی سیاسەتی دەرەکی کۆماری ئیسلامیی بە پێی سەرفەرزای، سەربەخۆیی، پاراستنی ئاسایش و بەرژەوەندیی نیشتمانی و هاوکات یارمەتی‌دانی ستەم‌لێکراوان و دژایەتیی داگیرکاران پێناسە کردووە. ئێمە بە پێی ئەو پرێنسیانە و رێنوێنییەکانی ئیمام خومەینی (رە) و رێبەرایەتیی رێبەری باڵا دەفرایەتیگەلێکی گەورەمان لە ئاستە جۆراوجۆرەکانی بڕیاردان، سیاسەتدانەری و گرتنەبەری سیاسەتی دەرەکی و پەیوەندی لە گەڵ وڵاتان و کۆمەڵگای نێودەوڵەتی ساز داوە.\nبە بڕوای من سەرەڕای بوونی ئاستەنگ و خاڵی لاواز لە هەڵسوکەوتی هەندێک لە دەزگاکان، کۆماری ئیسلامی ئێران لە بواری سیاسەتی دەرەکی خاوەن کارنامەیەکی سەرکەوتووانەیە و ئێمە بە پێی پەیوەندیی نیازپاکانە و سازێنەر لە گەڵ هەموو وڵاتان و کۆمەڵگەی نێودەوڵەتی و لەوان ڕێکخراوی نەتەوە یەکگرتووەکاندا هەڵسوکەوت دەکەین. تاقە هێڵی سووری ئێمە لە پەیوەندی گرتن، دانوستان و پەیوەندی لە گەڵ دەوڵەتانی ئەمریکا بە هۆی میتۆدی داگیرکارانە و هێژمۆنیای ئەو وڵاتەیە. هەڵبەت کۆماری ئیسلامی ئێران ڕژیمی زایۆنیش بە ڕژیمێکی ناشەرعی دەزانێت و بەو پێیە هیچ پۆەیوەندییەکی لە گەڵدا نییە. ئەگەرچی بە هۆی دەنەدانی ئەمریکا و ورووژاندنی هەستی داگیرکاری و دڕەندەیی سەدام و هەندێک لە وڵاتانی ناوچە لە دەیەی یەکەمی شۆڕشی ئیسلامی شایەدی هەڵوێستگەلێکی نادۆستانە هەمبەر بە شۆڕشی ئیسلامی بووین، بەڵام سیاسەتی پەیوەندیی سازێنەری کۆماری ئیسلامی تا ڕادەیەکی زۆر هەڵوێستی وڵاتانی گۆڕی و هاوکات پێگەی کۆماری ئیسلامی ئێرانی لە ناوچەدا بەرزتر کردەوە.\nئێستاش لە سەرەتای دەیەی چوارەمی شۆڕش و سەرەڕای پیلانگێرییەکانی ئەمریکا بۆ ئاژاوەنانەوە لە ناوچە و سازدانی ناکۆکیی ئیتنیکی و ئایینی لە پێناو گۆڕینی هەڵوێستە دژە داگیرکارانە و دژە زایۆنییەکانی ناوچە، لە بابەتی سیاسەتی دەرەکی بەرەوڕووی کۆمەڵێک کێشە و ئاژاوەی لەو چەشنە بووینەتەوە و بڕیارمان داوە کە بەرهەڵستی ئەو ئاژاوە و دوژمنایەتییە ساختەییە ببینەوە. وەڵامی ئەرێنی کۆماری ئیسلامی ئێران بە دەوڵەتانی عێراق و سووریا بۆ بەرەنگاربوونەوەی تیرۆریزم و بیرۆکەی تەکفیری لە دوو بواری سەربازی – ئەمنی و ئایینی – فەرهەنگی هەر بەو پێیە بووە.\n* پەیوەندیی درواسێکان لە گەڵ کۆماری ئیسلامی چۆن هەڵدەسەنگێنن؟ لەوبارەیە چ پێشنیار و ڕاسپاردەیەکتان بۆ دەزگای دیپلۆماسیی کۆماری ئیسلامی ئێران هەیە؟\nـ بنەمای سیاسەتی دەرەکیی کۆماری ئیسلامی ئێران پەیوەندیی دۆستانە وبرایانە لە گەڵ درواسێکانی و وڵاتانی ئیسلامییە. گرینگیی پەیوەندی سازێنەر لە گەڵ دراوسێکان گرینگ و حاشاهەڵنەگرە. ئێمە نامانەوێ دزە بکەینە وڵاتانی دیکە و پێداگرین لە دۆستایەتی لە گەڵ ئەو وڵاتانە و لامان وایە کە گفتوگۆ لە گەڵ دراوسێکان باشترین بژێرەیە بۆ تێپەڕبوون لە ئاستەنگە ئەمنییەکانی ناوچە.\nدەزگای دیپلۆماسی دەتوانێ بە بەرزکردنەوەی چالاکییە دیپلۆماتیکەکانی وێرای گواستنەوەی پەیامی دۆستی و برایەتی کۆماری ئیسلامی ئێران بە دراوسێکانی، بە متمانەبەخشینەوە جەخت لەوە بکات کە دەسەڵات و توانستی کۆماری ئیسلامی ئێران ئاستی ئاسایشی ئەوان بەرزتر دەکاتەوە. ئێستا ئێران، عێراق، پاکستان، تورکیا و ئەفغانستان درواسێی توانا و بە دەسەڵاتی یەکترین و چارەنووسێکی هاوبەشیان هەیە.\n* بە بڕوای ئێوە سەرچاوەی گرفتەکانی بەردەم سیاسەتی دەرەکیی کۆماری ئیسلامی ئێران چین؟ رێگەی تێپەڕبوون لەو کێشانە کامانەن؟\nـ گەورەترین کێشە و گرفتی سەر رێگەی سیاسەتی دەرەکیی کۆماری ئیسلامی دوژمنایەتی ئەمریکایە. ئەمریکا هەر لە دوای سەرکەوتنی شۆڕشی ئیسلامی تەگەرە و لەمپەری خستۆتە سەر رێگەی پێشکەوتنی گەلی ئێران و گەیشتنی کۆماری ئیسلامی بە پلە وپێگەی شیاو و باڵای لە ناوچەدا. ئەگەرچی گەیشتن بەو پێگەیە مومکینە، بەڵام لەو رێگەیەدا کەند و کۆسپی لەبەرە.\nلە بواری سیاسەتی دەرەکی، کۆماری ئیسلامی ئێران دژایەتی ستراتژیکی هەیە لە گەڵ هەندێک لە شێوە هەڵسوکەوتە ئەمریکییەکانی وەک داگیرکاری، دەستێوەردان لە چارەنووسی وڵاتان و پاڵپشتی لە دەستدرێژکاری لە سیستەمی نێودەوڵەتیدا. بوونی هەست و ورەی دژە ئیمپریالیستی و سەردانەنواندن لە بەرامبەر دەسەڵاتانی دەرەکی لە لایەک و بوونی ناکۆکی لە پەیوقەندی لە گەڵ هەندێک دەسەڵاتی ناوچەیی بە هۆی ڕکابەری بۆ دابەشکاریی دەسەڵاتی ناوچە لە لایەکی دیکەوە، هەندێ کێشە و ئاستەنگی بۆ ئێران لە سیاسەتی دەرەکیدا پێش هێناوە.\nکشانەوەی دەوڵەتی ئەمریکا لە گرینگترین پەیمانی نێودەوڵەتی لە سەردەمی نوێ، نەک بە پێی بەرژەوەندیی ئەمریکا، بەڵکوو بە پێی هەڵوێستە دژە ئێرانیی ترامپ و دەوڵەتەکەی بووە. هەڵبەت دەرچوونی ئەو لە بەجام بە مانای کۆتایی هاتن بە تەواو دەرفەتەکانی بەردەم کۆماری ئیسلامی ئێران نییە و ئێمە دەتوانین بە پشت‌بەستن بە دەفرایەتیی نیشتمانی لەو قۆناغەش تێپەڕین و لەوبارەیەوە دەبێ ئاور لە رێنوێنییەکانی رێبەری لە بابەتی "توانستی نیشتمانی"، "توانستی ئابووری وڵات" و "گەشەی بەرهەم هێنانی ناوخۆیی"و "بەرزکردنەوەی ئابووریی وڵات" بدەینەوە.\nجگە لە شەڕئاژۆیی ئەمریکا، وەڵامی ئەرێنی هەندێک وڵاتی ناوچەیی بە هەڵوێستی دژە ئێرانیی کۆشکی سپی و تووشبوون بە وەهمی ئێران‌تۆقێنەریلە گرفتەکانی دیکەی بەردەم سیاسەتی دەرەکیی ئێرانە کە بە داخەوە هەندێک وڵاتی ناوچەیی لە ڕووی گومانی پیلانگیری تووشی هاتوون، بێ خەبەر لەوەی کە ئەو هەڵویستەیان لە بەرژەوەندیی ڕژیمی زایۆنی و بە زیانی خەڵکی چەوساوەی فەلەستینە.\n* ئامانجی ئەمریکا لە پەرەدان بە ڕەوتی ئێران‌تۆقێنەری چیە؟\nـ ئەمریکا دەسەڵاتی هەڵمەتی دەروونی و خوازەسازیی هەیە. دەستێوەردانە نەرێنییەکانی خۆی بە ناوی یارمەتی دانی دیموکراسی و دابین کردنی مافی مرۆڤ دەناسێنیت و لە بەرامبەردا ئامادەبوونی ڕاوێژکارانە و ئاسایش‌هێنەری ئێران بە دەستێوەردانی ئێران لە کاروباری وڵاتان پێناسە دەکات. دەستێوەردانە فەرهەنگییەکانی خۆیان کە بۆتە هۆی لە ناوچۆنی شوناسی ئیسلامی بە گەشەی بایەخە لیبراڵ - دیموکراسی دەخوێننەوە و هەڵوێستی یەکگرتوویی ساز و نزیک‌کەرەوەی ئێران لە وڵاتانی ئیسلامی بە دەرکردنی شۆڕش و پەرەدان بە شێعە ناوبرد دەکەن. بە داخەوە بە ئێران‌تۆقێنەری هەوڵ دەدەن ئاژاوە بخەنە نێوان وڵاتانی ناوچە و خۆیان وەک فریادڕەس نمایش بدەن.\n* بیانوو و پاشهاتەکانی دەرچوونی ئەمریکا لە بەرجام و هەروەها دەرئەنجامەکان (دەرفەتەکان و هەڕەشەکان)ی بۆ کۆماری ئیسلامی ئێران چۆن لێک دەدەنەوە؟\nـ ئێمە وەک کەرەسەیەک لە بەرجام دەڕوانین و بۆ لابردنی لەمپەرەکانی بەردەم پێشکەوتنی وڵات ڕوومان لە گفتوگۆ و دانوستان نا. لە بەرجامدا سەبارەت بە بەرژەوەندییەکانی ئێران ڕێککەوتین. دەوڵەتی ترامپ بەرجامی بە ڕێککەوتنێکی زیان‌دەر زانی و بە شێوەی یەک لایەنە لێی کشاوە. سێ بیانووی ئەمریکا بۆ ئەو کارە ئەوە بوو کە؛ یەکەم، بەڵێن و چاورچێوە دیاری کراوەکان بۆ بەرتەسک کردنی پلانی ناڤۆکیی ئێران تەواو نییە و پێداچوونەوەی دەوێت. دووهەم، پرسی مووشەکی و داسەپاندنی باوەڕی مەترسیداربوونی پلانی مووشەکیی کۆماری ئیسلامی بوو و دەیانوت میکانیزمێکی پێشگرانە بۆ پرسی مووشەکیی ئێران پێشبینی نەکراوە و سێهەم، بە وتەی ئەوان هەڕەشەئامێزبوونی سیاسەتی ناوچەیی ئێرانە.\nچوونی ئێران بە سووریا و عێراق لە پێناو بەرەنگاربوونەوەی داعش و پێشگری لە کۆمەڵکوژیی خەڵکی بێ تاوانی ناوچە و یارمەتی گەیاندنبە دەوڵەتانی یاسایی بە گوێرەی ئەوان سیاسەتێکی هەڕەشەئامێزە. بەڵام چاوپۆشی لە ڕەشکوژیی خەڵکی بێ تاوانی یەمەن و هێرش کردنە سەر بازاڕ و پاسی قوتابیان لە لایەن فرۆکە جەنگییەکانی سعوودی بە لای ئەوانەوە هەڕيشەئامێز نییە. بە گشتی ئەمانە ئەو بیانۆیانە بوون بۆ خۆدزینەوە لە بەڵێنەکانیان هەمبەر بەو ڕێککەوتنە.\nئێران لەبارەی ئەو پرسانە ڕوون کردنەوەی خۆی ئاراستە کردووە و ڕامانگەیاندووە کە پابەندبوونان بە مژارەکانی ناو بەرجام بەردەوام لە لایەن ئاژانسی نێودەوڵەتی وزەی ئەتۆمی پشت‌ڕاست کراوەتەوە. لە بابەتی پرسی مووشەکیدا وتوومانە کە ئەو پرسە پەیوەستە بە لایەنی بەرگریی وڵات و رێگە بە دیتران نادەین کە لەو پرسەدا دەستێوەردان بکەن. هەروەها سەبارەت بە بەشداریی ئێران لە بەرەی بەرەنگاربوونەوەی تیرۆریزم، خود وڵاتانی ناوچە و لەوان عێراق و سووریا گەلێ جار ڕایانگەیاندووە کە لە سەر ویستی فەرمیی دەوڵەتانی یاساییان داوە لە ئێران کراوە بۆ شەڕی دژی داعش یارمەتیان بدات.\nهەڵبەت لە گەڵ کشانەوەی ئەمریکا لە بەرجام گەیشتووینەتە قۆناغێکی نوێ و ترامپ لای وایە کە بە داسەپاندنی گوشاری ئابووری دەتوانێ ویستە ناڕەوا و داگیرکارانەکانی خۆی بە سەر گەلی ئێراندا بسەپێنیت. بەڵام دەبێ بزانێ کە گەلی ئێران گەلێکی بە توانایە و دەفرایەتییەکی گەورەی هەیە بۆ تێپەڕبوون لەو قۆناغە. ئێمە سەربەرزی و عیزەتمان ناکەینە قوربانیی سەردانەواندن بۆ زۆرەملیی ترامپ و ئەوە پەیامێکی ڕوون و ئاشکرایە بە کۆشکی سپی کە گەمارۆکان هیچکات ناتوانن ڕاپێچی دانوستانی نوێمان بکەن.\n* بە بڕوای ئێوە هەڵوێستی ترامپ لەوبارەیە چ کاریگەرییەکی لە سەر هاوپەیمانانی ئەورووپیی ئەمریکا بووە و ئەنجامی ئەو دۆخە چۆن دەبینن؟\nـ کاردانەوەی وڵاتانی ئەورووپی پاش دەرچوونی ئەمریکا لە بەرجام ئەوە بووە کە ئێران مافی هەڵوێستی هاوشێوەی ودەرچوونی بەرامبەر لەو ڕێککەوتنەی هەیە، بەڵام ئەوان داوایان لێ کردین کە ئێمە دەست بۆ ئەو کارە نەبەین و پابەندی ڕێککەوتنەکە بین. ئەوان وتیان هەلومەرجی ئابوورییمان بۆ دابین دەکەن. هەڵبەت کۆماری ئیسلامی ئێران زۆر بڕوای بەو بەڵینانە نەبووە، بەڵام قبووڵمان کرد کە دەرفەتێک بە ئەورووپا بدەین بۆ ئەوەی توانای بڕیاردانی سەربەخۆی لە بەرامبەر ئەمریکادا بسەلمێنیت.\nئێمە دەمانەویست رێگەی دیپلۆماسی و گفتوگۆ کراوە بێت و سەبارەت بە بەرجامیش دەبێ بڵێم کە هیچکات بۆ پێشێل کردنی بەرجام پێشەنگ نەبووینە و ناشبین. بەڵام ئەو کارەی ترامپ بووە مایەی بەرزبوونەوەی دەسەڵات و توانای کۆماری ئیسلامی ئێران لە بەستێنی دیپلۆماسیدا.\nئەورووپاش ئەگەر لە پێدانی تێچووەکانی پاراستنی بەرجامدا دڕدونگە، دەبێ بزانێت کە ئێران چاوەروانی ئەوان نابێت. ئێمە بە کردەوە لە سەر ئەو گریمانەیەین کە ئەورووپا لە بەرامبەر ئەمریکا حەز بە ڕیسک ناکات. کەواتە هەوڵ دەدەین کێشە و گرفتەکانی وڵات بە پشت‌بەستن بە توانستی نیشتمانی چارەسەر بکەین و نابێ چاوەروانی ئەوە بن کە ئێمە دەستهەڵگری ماف و ئیمکاناتی خۆمان لە بەرجامدا بین.\n* بە ئاوردانەوە لە تاک ڕەهەندی و یەک لایەنە خوازیی دەوڵەتی ئەمریکا و تەرکیزی دەسەلاتانی دیکەی جیهان لە سەر جیهانی چەند ڕەهەندی، ستراتژیی کۆماری ئیسلامی بۆ تۆکمە کردنی جیهانی چەند ڕەهەندی و پەیوەندیی لە گەڵ وڵاتانی وەل ڕووسیا و چین لەوبارەیەوە چیە؟\nـ ئەمریکا پاش کۆتایی شەڕی سارد خوازیاری جیهانی تاک ڕەهەندی بە میحوەرییەتی ویلایەتە یەکگرتووەکان بووە. ئەو بیرۆکەیە بەردەوام لە لایەن کۆمەڵەی کۆشکی سپییەوە پێڕەو کراوە. بەڵام بە کردەوە جیهان بە گۆرانکارییەکانی نەچووە سەر ئەو ڕێبازەی کە ئەمریکا دەیەویست. سەهەڵدانی دەسەلاتگەلێکی نوێی وەک چین و بووژانەوەی بەشێک لە دەسەڵاتی ستراتژیی ڕووسیا لە پەیوەندییە نێودەوڵەتییەکان سیستەمی تاک ڕەهەندیی کردە ئەفسانە و خەونێک بۆ ئەمریکا. کۆماری ئیسلامی ئێران دەسەڵاتێکی گرینگە لە ناوچەی رۆژئاوای ئاسیا کە بە شێوەی جیدی بەرهەڵستی سیاسەتە گشتییەکانی ئەمریکا لە ناوچەدا بۆتەوە و لەو بوارەشدا سەرکەوتنی زۆری بە دەست هێناوە. کەواتە بوونی ئێران لە ناوچەدا ئاستەنگێکی دیکەیە بۆ وەدی هاتنی هیوای جیهانێکی تاك ڕەهەندنیی ئەمریکا.\nهەروەها ڕووداوەکانی سووریا و بیچم گرتنی هاوپەیمانی سێ قۆڵیی ئێران، ڕووسیا و سووریا لە بەرەنگاربوونەوەی تیرۆریزم دەرفەتێکی گرینگە لەو پەیوەندییەدا. کەواتە جیهان بەرەو دۆخێکی چەند ڕەهەندی دەچێتە پێش و کۆماری ئیسلامی ئێران لە رۆژئاوای ئاسیا کاریگەرییەکی بەرچاوی لەوبارەیەوە بووە.\nلە لایەکی دیکەوە سیاسەتگەلی زیگزاگیی ترامپ و سەربزێویی لە بەستێنە نێودەوڵەتییەکاندا، خۆی یارمەتییەکی گەورەیە بۆ سەرهەڵدانی سیستەمی چەند ڕەهەندی و دوور کەوتنەوەی جیهان لە ئەمریکا. ئەو سەربزێویانە ئەمریکای کردۆتە هێمای شەڕئاژۆیی لە جیهاندا. گواستنەوەی باڵوێزخانەی ئەمریکا بۆ قودس و پاڵپشتیی لە تیرۆریزم لە سووریا و عێراق و وڵاتانی دیکە بەشێکن لە ڕواڵەتە شەڕئاژۆیەی ئەمریکا. سەربزێویی ئابووری لە شەڕی تارەفەکان هەمبەر بە چین، تورکیا و یەکێتی ئەورووپا بەشێکی دیکەی سیاسەتگەلی تاک ڕەهەندانەی کۆشکی سپین کە بەرژەوەندییەکانی خەڵکی ئەمریکای خستۆتە مەترسییەوە.\n* ئێوە سەرچاوەکانی سەرهەڵدانی گرووپگەلی تیرۆریستی و ڕەوتی بەرەنگاربوونەوەی تیرۆریزم لە ناوچەدا چۆن هەڵدەسەنگێنن؟\nـ تیرۆریزم دیاردەیەکی ساختەیی و ناڕەسەنە لە ناوچەدا کە هەندێک لە دەسەڵاتان و لەوان ئەمریکا بە جۆرێک دەستیان بووە لە ڕۆڵ پێدان و بەڕێوەبردنیان لە پێناو ئیدارەی ناوچە و پێشگری لە هاتنە کایەی ڕەوتگەلێک کە بۆیان کۆنتڕۆڵ نەکرێت. هیلاری کلینتۆن لە کتێبی یادەوەرییەکانیدا بە ڕاشکاوی ڕایگەیاندووە کە ئەمریکا دەستی بووە لە پێکهێنانی داعشدا. هەڵبەت هاوکاتی دەستهەبوونی ئەمریکا لە بیچمدان بە گرووپگەلی تیرۆریستی، سەرهەڵدانی هەندێ گرووپی تیرۆریستیش کاردانەوەیەک بووە بە سیاسەتی داگیرکارانەی لە ناوچەدا.\nداگیر کردنی ئەفغانستان و عێراق لە ماوەی دوو دەیەی ڕابردوو و داگیرکردنی ناوچەگەلێک لە خاکی سووریا بە کردەوە بۆتە هۆی ڕاکێشرانی گەنجان بۆ لای گرووپگەلی تیرۆریستی. سیاسەتی هەڵەی ئەمریکا لە لاوازکردنی دەوڵەتانی یاسایی ناوچە بووە هۆی ڕاکێشرانی تیرۆریست لە جێ جێی جیهان بەرەو سووریا و عێراق و سەرهەڵدانی دەیان گرووپی توندئاژۆی تیرۆریستیی وەک داعش و بەرەی نوسرە. هەڵسوکەوتی تاکتیکی و دارەدەست بوونیان لە لایەن زلهێزانەوە یەکێک لە هەڵە سیراتژییەکانی ئەم چەند دەیەی ڕابردووە کە بۆتە هۆی پەل داکوتان و پەرەسەندنی تیرۆریزم. کەواتە ئەمریکا بە پێشینەی پەروەردە و پاڵپشتیی لە گرووپگەلی تیرۆریستی ناتوانێ ئیدعای بەرەنگاربوونەوەیان بکات.\n* ئێوە زەروورەتی بەشدار بوونی کۆماری ئیسلامی ئێران لە گۆرانکارییەکانی ناوچە و شەڕ لە دژی تیرۆریزم چۆن لێک دەدەنەوە؟ ئایا ئامادەبوونی ئێران لە بوارەدا زیرەکانە بووە؟\nـ سییاسەتەکانی ئێران بێ شک خاڵی بردنەوەی ئێمە لە دابین کردنی ئاسایشی نیشتمانی خۆمان و بەرژەوەندیی پاوەجێی وڵاتانی ناوچەیە. ئێمە ئاسایشی خۆمان بە پێی ئاسایشی درێژخایەنی وڵاتانی ناوچە و پەرەسەندنی ئاسایش لەو وڵاتانەدا پێناسە کردووە. هەر بەو پێیە دەستێوەردان لە کاروباری ناوخۆیی ئەو وڵاتانە بە هەڵە دەزانین و رێگە بە کەسیش نادەین لە کاروباری ناوخۆیی ئێراندا دەستێوەردان بکات. بۆیە لە سەر داوای دەوڵەتانی عێراق و سووریا چووینە ئەو وڵاتانە و دژی داعش و بەرەی نوسرە تێهەڵچووین.\nلە گۆشەنیگایەکی دیکەوە دەبێ بڵێین ئەمرۆ سیاسەتی دەرەکی و ئاسایشی نێودەوڵەتی و پرسە ناوخۆیی و ئاسایشی نیشتمانی لێک جودا نین و کاریگەریان لە سەر یەکتری هەیە. سیاسەتی ناوچەیی ئێران لە درێژەی سیاسەتی ناوخۆیی و بە پێی بەرزکردنەوەی ئاستی ئاسایشی نیشتمانییە. کەواتە بەشداربوونی ئێران لە گۆڕانکارییەکانی ناوچە تەواو هوشیارانە و هۆکارێک بۆ بەرزبوونەوەی دەسەڵاتی ئێران و وڵاتانی دراوسێ بووە.\nبە گشتی رێگەچارەی کۆماری ئیسلامی ئێران بۆ تەواو کێشە و گرفتەکانی ناوچە چ لە فەلستین، سووریا، بەحرەین و تەنانەت لە یەمەن دیموکراسی و گەڕانەوە بۆ سەر سندووقەکانی دەنگدان بووە.\n* به بڕوای ئێوە ئامانجی ترامپ لە پێوشوێن گرتنی مامەڵەی سەدە چیە و چ داهاتوویەکی بۆ وێنا دەکەن؟\nـ لە دۆخێکدا کە خەڵکی فەلستین بە شێوەی دووقاتە دەچەوسێنەوە و ڕژیمی زایۆنی پەرەی داوە بە گۆشارەکانی بۆ سەر ئەو گەلە و شارۆچکەسازییەکان بە پێداگریی کەنیسە لە ناوچە جۆراوجۆرەکانی فەلستین بەردەوامە و زایۆنییە ڕادیکاڵەکان هەڕەشەن بۆ سەر قودس و کەرتی رۆژئاوایی، سەرۆک کۆماری ئەمریکا دەستی داوەتە گواستنەوەی باڵویزخانەی ئەمریکا بۆ بەیتولموقەدەس و هاوکاتی باسی پڕۆژەی مامەڵەی سەدە دەکات. بە پێی ئەو پلانە شوناسی فەلەستینییەکان نکۆڵی لێ دەکرێت و ئاورەکان لە بری گەڕانەوە بۆ وڵاتی خۆیان لە وڵاتانی دەوروبەردا دەتوێنەوە. ئەوەش وادەکات کە ئەو پلانە هەر لە سەرەتاوە شکست بێنێت و جێبەجێ نەبێت.\nسەرەڕای ئەوەی هەندێک لە وڵاتانی دەوروبەری گەلسەتین دژی ئەو پلانەن، بەڵام ئێمە هەواڵی ڕاست و دروستمان هەیە کە بەرپرسانی ئەو وڵاتە بە توندی لە دژی مامەڵەی سەدە هەڵویستیان گرتووە. ئەوە لە کاتێکدایە کە باوەڕی ئێمە ئەمریکا دەیەوێ لە رێگەی ئەو پلانە تێچووی زێدەخوازیی ڕژیمی زایۆنی و نەبوونی شەرعیەتی ئەو ڕژیمە لە گیرفانی دەوڵەتانی ناوچە قەرەبوو بکاتەوە. هەڵبەت بە داخەوە دەوڵەتی سعوودی خۆی داوە بە دەم ئەو پیلانە و وادیارە بۆ قەرەبووکردنەوەی لاوزیی ناوخۆیی و قەیرانە جۆراوجۆرە دەرەکییەکانی پاڵی داوە بە ترامپەوە.\nنمانەی هەڵوێستی ئەمریکا بۆ داکۆکیی لە تەلئاڤیڤ دەگەڕێتەوە بۆ دڵەڕاوەکەی ئەمنیی کۆشکی سپی هەمبەر داهاتووی بە ڕژیمی زایۆنی و ڕووداوەکانی ئێستای ئاسیا نیشان دەدات کە قەیرانە ئەمنییەکانی ئیسرائیل ڕوو لە زیادبوونە و بەرخۆدانی فەلەستین لە سۆنگەی سەربازی و توانستی مووشەکیی دەوڵەمەندتر لە جاران ڕۆڵێکی بەرچاوتری لە پێناو ئامانجەکانی فەلەستین بە خۆوە بینیوە.\nسەرۆک کۆماری ئەمریکا دەبێ بزانێ کە هێزەکانی بەرخۆدانی فەلەستین ئەو مامەڵەی سەدەیە دەکەنە گەورەترین شکستی مێژوویی ئەمریکا و ئیسرائیل.\n* ئایا دەکرێت شکستی ئەمریکا لە کۆمەڵەی گشتیی ڕێکخراوی نەتەوە یەکگرتووەکان بۆ پەسندکردنی بڕیارنامەی دژی حیماس وەک نمونەیەکی بەرچاو لە بەهانەدانی دەوڵەتی ترامپ بە پرسی هاوپەیمان کردن و هاوڕێ کردنی دیتران و لەوان وڵاتانی ئەورووپی بۆ پرسی فەلەستین بزانین؟\nـ ئەمریکا بەردەوام هاوپەیمان کردن و هێزی سەربازییبۆ جێبەجێ کردنی پلانەکانی بە کار هێناوە و ئەوەش دەگەڕێتەوە بۆ هەمان کۆتایی جیهانی دوو جەمسەری و نەتوانینی ئەمریکا بۆ سازادنی جیهانێکی تاک جەمسەری. کەواتە دەوڵەتە جۆراوجۆرەکانی ئەمریکا بەردەوام هەوڵیان داوە کە بە هاوڕێ کردنی هاوپەیمانان و کۆکردنەوەی وڵاتان، بەرەی دژایەتییەکان لە گەڵ سیاسەتی دەرەکی ئەمریکا کۆنتڕۆڵ بکەن. ئەمڕۆ هەر ئەو بابەتەش لە لایەن ترامپەوە پشتگوێ خراوە و ترامپ هەر بە ڕواڵەتی سیاسەتی زۆرەملێیانەی لە بواری ناوخۆیی دەڕوانێتە سیاسەتی دەرەکیی و هەر ئەوەش بۆتە هۆی کشانەوەی وڵاتانی جیهانی و تەنانەت هاوپەیانمانانی رۆژئاوایی ئەمریکا لە دەوڵەتی ترامپ.\nهاوکات کێشەکە لەوەدا قووڵتر دەبێتەوە کە ترامپ بە هەڵوێستێکی مامەڵەچیانە و بازرگانی دەڕوانێتە سیاسەتی دەرەکی و ئەو هەڵوێستە لە خۆیدا کێشەیەکی قووڵ دەنێتەوە لە بەردەم ڕەوتی هاوپەیمان سازی و هاوڕیزیی وڵاتانی رۆژئاوایی لە گەڵ ئەمریکا و بۆ وێنە لە بابەتی بڕیارنامەی پێشنیاریی ئەمریکا لە کۆمەڵەی گشتیی ڕێکخراوی نەتەوە یەکگرتووەکان لە دژی فەلەستیندا شایەدی ئەو دۆخە بووین. ڕەت کرانەوەی پێشنیاری ئەمریکا لە دژی حیماس لە کۆمەڵەی گشتیی ڕێکخراوی نەتەوە یەکگرتووەکان شکستێکی گەورە بوو بۆ هێژمۆنیای ئەمریکا لە کۆمەڵگای نێودەوڵەتیدا.\n* ئێوە ڕەوتی ستراتژیی شەڕە جۆراوجۆرەکانی ڕژیمی زایۆنی لە دژی بەرخۆدان لە شەڕی ٣٣ رۆژەوە تا ئیستا چۆن لێکدەدەنەوە؟\nـ بە ڕوانینێکی ستراتژییەوە ڕژیمی زایۆنی لە تەواو شەڕەکاندا نە تەنیا بۆ گەیشتن بە ئامانجەکانی خۆی لە پێناو لە ناوبردنی گرووپگەلی بەرخۆدان شکستی هێناوە، بەڵکوو بەرخۆدانی ئیسلامی لە بەرامبەر هەر جۆرە دەستدرێژییەکی ئەو ڕژیمی، ستراتژییەکی نوێی بە سەدا داسەپاندووە. ڕژیمی زایۆنی لە هێرشی ئەمدواییەیدا بۆ سەر غەزە تەنانەت نەیتوانی تاقە رۆژێک خۆی لە بەرامبەر هیزی مووشەکیی بەرخۆداندا بگرێت و بۆ ئاگربڕ دەستەوداوێنی میسر و لایەنەکانی دیکە بوو و بەرخۆدان لە پێگەی دەسەلاتەوە و لە کاتێکدا کە کابینەی ئیسرائیل تووشی گرفت و سەر لێ شێوان ببوو، هێرشی مووشەکیی ڕاگرت. ئەوە واتە بەرخۆدان لە باری سەربازییەوە توانسێکی بەرگریی باڵای بە دەست هێناوە.\n* ئەمریکا بە پەرەدان بە پاگەندەی مەترسی لە بەرزبوونەوەی پێگەی ئێران هەوڵی تێکشکاندنی پێگەی ئێران دەدات، ئێوە چۆن دەڕواننە ئەم مژارە؟\nـ هەر وەک پێشتر وتم ئێران بۆ بەرگری لە موسڵمانان و خەڵکی چەوساوەی فەلەستین زۆرترین تێچووی داوە و بۆ بەرگری لە چەوساوان تێچووی زیاتریش دەدەین. ئێمە بە دوای پەل داکوتان لە هیچ وڵاتێکدا نین و گەلانی ناوچە هەموو موسڵمانن و زاڵبوو‌نیان بە سەر چارەنووسیان باشترین دەسکەوتێکە بۆ ئێمە و گەورەترین سەرمایەیە بۆ پاراستنی ئاسایشی ناوچە و ئێمە هەوڵی ئەوە دەدەین کە گەلانی ناوچە لە سەر پێی خۆیان ڕاوەستن.\nئامانجی ئەمریکا لە پەرەدان بەو وەهم و پاگەندانە تەنیا لاوازکردنی دەفرایەتی بەرگریی وڵاتانی ئیسلامییە و نایانەوێ یارمەتیی ئێران بە سووریا و عێراق ببێتە مایەی لە ناوچوونی تیرۆریزم لە ناوچەدا و دەیانەوێ ڤایرووسی تیرۆریزم تەنانەت بە لاوازیش لە ناوچەدا بمێنێتەوە. هەتا هەر کات ویستیان بەو بیانۆیە لە دژی گەلان و دەوڵەتانی ناوچە کەڵکی لێ ببەن. کۆماری ئیسلامی ئێران لە سەر داوای دەولەتی یاسایی دیمەشق هەوڵی تۆکمەکردن و بەهێزکردنی توانستی بەرگریی ئەو وڵاتەی داوە و وەک بینیمان سوپای سووریا سەرکەوتنی زۆر بەرچاوی لە شەڕی داعش و بەری نوسرە تۆمار کردووە. بەڵام لە بەرامبەردا هەڵوێستی ئەمریکییەکان لە هاوپەیمانیی دژە داعش تەواو هەڵوێستێکی دووفاقە بووە و هەمان هەڵوێستی دووفاقەشی هەمبەر بە ئێران گرتۆتە بەر؛ لە لایەکەوە سەرۆک کۆماری ئەمریکا باس لە ئامادەیی وڵاتەکەی بۆ گفتوگۆی بێ مەرج لە گەڵ ئێران دەکات و لە لایەکی دیکەوە وەزیری دەرەوەی ئەمریکا هەر جۆرە گفتوگۆیەک گرێ دەداتەوە بە مەرجە ١٢ بڕگەییەکان.\nلەو ١٢ مەرجە حەوتیان پەیوەستە بە پرسە ناوچەییەکان و ئامادەبوونی ئێران لە سووریا و عێراق و ئەوەش بەو مانایە کە کە دژایەتیی ئەمریکا لە گەڵ ئێران دەرەوەستی بە پرسی ناڤۆکییەوە نییە و ئەوان هەوڵی تێکشکاندنی ئێران لە شەڕی دژی تیرۆریزم و شەڕئاژۆیین.\n* ڕژیمی سعوودی لەم ساڵانەی دواییدا دوو ستراتژیی هاوڕێی لە گەڵ ڕژیمی زایۆنی و دژایەتی لە گەڵ وڵاتانی ئیسلامیی وەک ئێران، قەتەر و تورکیا پێڕەو دەکات. ئەم ستراتژییە بە بڕوای ئێوە چ کاریگەرییەک لە سەر هاوکێشەکانی دەسەڵاتی ناوچەیی و ڕەوتی ئاسایشی ناوچە دادەنێت؟\nـ هەڵوێستی سعوودییەکان دەگەڕیتەوە بۆ لاوازی ناوخۆیی و شکستە دەرەوەییەکانیان. ئەوان سەرمایەی خۆیان لە پێناو تۆکمەکردنی هاوپەیمانی لە گەڵ ئەمریکا و ڕژیمی زایۆنی خەرج دەکەن و لاوازترین وڵاتی عەرەبی بە چەکی رۆژئاوایی دەکەنە ئامانج.\nئەوان بە بێدەنگ بوون هەمبەر بە پلانی ناسراوە بە مامەڵەی سەدە تووشی گەورەترین خەیانەت و هەڵەی مومکین دێن. هەڵبەت وەک وتم دەسەڵاتدارنی ئێستای عەرەبستان هەست بەوە دەکەن کە تووشی قەیرانی شەرعیەتی ناوخۆیی و کەلێنی سیاسی لە بنەماڵەی دەسەلاتداری ئەو وڵاتە و شکستی هەمبەر بە گەلی یەمەن هاتوون و لەو دۆخەدا تاقە پشت و پەنایەک کە شکی دەبەن ئەمریکایە. هەر بۆیە بێ سێ و دوو پلانە ناوچەییەکانی ئەمریکا قبووڵ دەکەن و لایان وایە کە ڕازی کردنی ڕژیمی زایۆنی پاڵپشتیی زیاتری ئەمریکای بە دواوەیە.\nسەرجەم ڕۆڵی عەرەبستان لە هاوکێشەکانی ناوچەییدا سازێنەر نییە و ئەو وڵاتە بە هۆی نەبوونی پێگەی کارا لە نێوان گەلانی ناوچە و کۆمەڵگای یاسایی و هەروەها هاوپەیمانانی رۆژئاوایی، توانای کاریگەری دانانی لە گۆڕانکارییەکانی ناوچەییدا نییە و بە هەنگاو نان لە ڕەوتی داخوازییەکانی رۆژئاوا و ڕژیمی زایۆنی ناتوانێ هاوکێشەی ئێستاکەی ناوچە ئیدارە بکات.


کۆمپانیای HP کۆمپیوتەرێکی کرۆم بووکی نوێی ڕاگەیاند بە نرخی ١٩٠$ دۆلار – کەی ئای تی ئێن\nبابەتی گرینگ 28, حوزه‌یران 2016\nکۆمپانیای HP کۆمپیوتەرێکی کرۆم بووکی نوێی ڕاگەیاند بە نرخی ١٩٠$ دۆلار\nئەو کۆمپیوتەرانەی بە سیستەی وەگەڕخەری کرۆم کار دەکەن خواستێکی باشیان لەسەر بە تایبەت دوای ئەوەی ئەپەکان و فرۆشگای پلەی ستۆر بۆ ئەو کۆمپیوتەرانە زیاد کران کە بە سیستەمی وەگەڕخەری کرۆم کار دەکەن، وە زۆرێک لە کۆمپانیا گەورەکان کۆمپیوتەری کرۆم بووک بەرهەم دەهێنن کە لە تایبەتمەندی مام ناوەند و نرخیان گونجاوە وە ئەم کۆمپانیایانەش هەمیشە لە پێشبڕکێ دان بۆ ئەوەی باشترین جۆر و کەمترین نرخ پێشکەش بە بەکارهێنەران بکەن.\nکۆمپانیای HP کڕۆم بوکێکی نوێی بە ناوی Chromebook 11 G5 بەرهەمهێناوە کە ڕوونماکەی تەچە، کە ڕوونماکەی جۆرێکی ئاساییە و ١١.٦ ئینچە و ڕوونیەکی بەرزی هەیە لە جۆری HD IPS کە ڕووپۆش کراوە بە چینی گۆریلا گلاسس کە دژە شکان و ڕووشانە.\nڕوونماکەی 1366*768 پیکسڵە و پڕۆسێسەرەکەی لە جۆری ئینتڵ سیلیرۆنە N3060ـی دووی ناوەکییە، بە خێرایی ١.٦ گێگاهێرتز، کە توانای بەرزبوونەوەی خێراییەکەی هەیە تا ٢.٤٨ گێگاهێرتز.\nوە خاوەنی دوو جۆر لە ڕامی ٢ و ٤ گێگابایتە و لەگەڵ بوونی یادگای ناوەکی بە قەبارەی ١٦ گێگابایت و ٣٢ گێگابایت، وە کۆمپانیای ناوبراو ئاشکرای کردووە کە باتری ئەم کۆمپیوتەرە ١٢.٥ کاتژمێر بەرگە دەگریت بۆ ڕوونمای جۆری ئاسایی و وە ١١ کاتژمێر بۆ ڕوونمای جۆری تەچ.\nوە لە مانگی داهاتوو بە فەرمی لە بازاڕەکان بەردەست دەبێت بۆ فرۆشتن بە نرخی ١٩٠$ـی ئەمریکی.